title: Luis Milla

text: Kesällä 2008 hänet nimettiin Espanjan alle 19-vuotiaiden maajoukkueen päävalmentajaksi. Kaksi vuotta myöhemmin hän siirtyi valmentamaan alle 21-vuotiaiden maajoukkuetta. Hänet erotettiin maajoukkueen päävalmentajan paikalta epäonnistuneiden vuoden 2012 kesäolympialaisten jälkeen, kun Espanja ei selviytynyt jatkoon omasta alkulohkostaan.


title: Luis Milla

text: Helmikuussa 2013 hän siirtyi Al Jaziran päävalmentajaksi.


title: Purjehdus kesäolympialaisissa 1976

text: Vuoden 1976 kesäolympialaisten purjehdus järjestettiin 19. – 28. heinäkuuta 1976 Kanadassa Ontariojärvellä. Laji oli mukana olympialaisten ohjelmassa 16. kertaa. Mukana oli 257 osanottajaa 40 maasta. Tapahtumia oli kuusi.


title: 885 Naval Air Squadron

text: 885 Naval Air Squadron (885 NAS) oli Britannian Kuninkaallisen laivaston ilmavoimien lentolaivue.


title: 885 Naval Air Squadron

text: Laivue perustettiin 1. maaliskuuta 1941 RNAS Dekheilassa kalustonaan kuusi Gloster Sea Gladiatoria ja kolme Buffaloa. Laivue siirtyi kaksi päivää myöhemmin "HMS Eaglelle" viikoksi ennen paluuta Dekheilaan, jossa laivue lakkautettiin 1. toukokuuta. Lokakuussa laivueen numero siirrettiin tilapäisesti 775 laivueelle, mutta se poistettiin vielä saman kuukauden aikana. Siitä koottiin lopulta lentue, joka muodosti rungon perustettaessa 889 laivuetta.


title: 885 Naval Air Squadron

text: Laivue perustettiin 1. joulukuuta 1941 uudelleen RNAS Yeoviltonissa kalustonaan kuusi Hawker Sea Hurricane IB:tä, jolloin se liitettiin saattuetukialus "HMS Chargerille". Tukialuksen jäätyä Yhdysvaltain laivastolle brittilentäjien kouluttamiseksi lentotukialuksille laivue siirrettiin kesäkuussa 1942 "HMS Victoriousille", jonka mukana laivue suojasi heinäkuussa Jäämeren saattueita PQ17 sekä QP13.


title: 885 Naval Air Squadron

text: Se lähti elokuussa lentotukialuksen mukana Välimerelle suojaamaan Maltan saattueita. Laivue siirtyi syyskuussa Machrihanishiin koulutettavaksi Pohjois-Afrikan maihinnousua varten, jolloin sen kalustona olisi Supermarine Spitfire V:t. Laivueen kalusto vaihdettiin myöhemmin kuudeksi Seafire IB:ksi ja IIC:ksi.


title: 885 Naval Air Squadron

text: Laivue siirrettiin operaation ajaksi "HMS Formidablelle", minkä päätyttyä se jatkoi Sisilian ja Salernon maihinnousujen suojaamista. Laivue palasi lokakuussa 1943 kotimaahan, josta sen oli tarkoitus matkata Yhdysvaltoihin varustettavaksi joulukuun aikana Brunswickissa kymmenellä Corsairilla. Laivue kuitenkin lakkautettiin 15. marraskuuta Lee-on-Solentissa.


title: 885 Naval Air Squadron

text: Laivue perustettiin 15. helmikuuta 1944 uudelleen Lee-on-Solentissa liitettynä 3. Laivaston hävittäjälennostoon. Sen kalustona oli 12 Seafire F.III ja L.III konetta. Joitakin viikkoja Normandian maihinnousun jälkeen laivue muodosti 2. Taktisten ilmavoimien 34. Tiedustelulennoston tulenjohtoryhmän. Saman aikaisesti laivueen vahvuus nostettiin kahteenkymmeneen koneeseen. Laivueeseen liitettiin heinäkuussa 886 ja 887 laivueiden jäänteet.


title: 885 Naval Air Squadron

text: Laivueen kalusto siirrettiin marraskuussa St. Merrynissä 709 ja 715 laivueille, jolloin sen kalustoksi saapui 24 Hellcat I ja II konetta. Laivue siirrettiin kuukautta myöhemmin "HMS Rulerille" siirrettäväksi Brittiläiseen Tyynenmeren laivastoon.


title: 885 Naval Air Squadron

text: Laivue suojasi toukokuusta 1945 alkaen laivaston täydennysaluetta, jolloin muutama Corsair oli sijoitettu maihin Ponamiin. Saman aikaisesti laivueeseen liitettiin torpedolentue, joka oli varustettu Avengereilla. Laivueen Corsairit varustettiin heinäkuussa raketein, mutta ne eivät kerenneet osallistumaan sotatoimiin ennen Japanin antautumista.


title: 885 Naval Air Squadron

text: Laivue vieraili Tokiossa, minkä jälkeen se siirtyi tukialuksen mukana Australiaan. Laivueen liittäminen 12. Lentotukialusrykmenttiin peruuntui ja se lakkautettiin 27. syyskuuta 1945 Schofieldissä.


title: Hilda-ryhmä

text: Hilda-asteroidit ovat Aurinkoa Marsin ja Jupiterin välisellä asteroidien päävyöhykkeellä kiertävä pikkuplaneettojen joukko, joka on 3:2 rataresonanssissa Jupiterin kanssa. Tämä tarkoittaa sitä että Hilda-asteroidi kiertää Auringon kolmesti ajassa, jossa Jupiter suorittaa kaksi kierrosta. Hilda-asteroideja kutsutaan myös nimellä Hilda-ryhmä.


title: Hilda-ryhmä

text: Hildat ovat saaneet nimensä 153 Hilda-nimisen asteroidin mukaan, joka on yksi ryhmän jäsenistä. Resonanssin vuoksi Hidojen radat ovat vakaita. Ryhmän jäsenet eivät ole syntyneet yhden kappaleen hajotessa osiin, vaan liikkuvat vain samantyyppisillä radoilla. Ne muistuttavatkin tässä suhteessa Kuiperin vyöhykkeellä Neptunuksen kanssa 2:3 resonanssissa olevia plutinoita. Hildan lisäksi Hilda-ryhmään kuuluu satoja muita asteroideja. Hilda ryhmän kohteiden paikat avaruudessa muodostavat kolmiomaisen muodostelman päävyöhykkeen ulkolaidalle.


title: Andreasson BA-4B

text: Andreasson BA-4B oli Björn Andreassonin suunnittelma ja vuonna 1966 rakentama kaksitasoinen taitolentokone, jota markkinoitiin harrastajille rakennettavaksi.


title: Andreasson BA-4B

text: Kone perustui hänen toista maailmansotaa edeltävään Andreasson BA-4 -koneeseen.


Crush.Fukk.Create: Requiem for Generation Armageddon on puolalaisen blackened death metal -yhtye Behemothin live-DVD, joka on julkaistu vuonna 2004 levymerkillä Regain Records.


title: Crush.Fukk.Create: Requiem for Generation Armageddon

text: DVD 1


text: Live Pandemonium - Live at Party San Festival 2003


text: Mother Khaoz On Stage - Live at Mystic Festival 2001


text: Musiikkivideot


text: DVD 2


title: Purjehdus kesäolympialaisissa 1980

text: Moskovan vuoden 1980 kesäolympialaisten purjehduskilpailut järjestettiin 22. heinäkuuta – 1. elokuuta 1980 Virossa Tallinnanlahden olympiapurjehduskeskuksessa. Laji oli olympialaisten ohjelmassa 17. kertaa. Mukana oli 156 osanottajaa 23 maasta. Tapahtumia oli kuusi.


title: The Return of the Northern Moon

text: The Return of the Northern Moon on Behemothin toinen demo, joka on julkaistu vuonna 1993.


title: Endless Damnation

text: Endless Damnation on Behemothin ensimmäinen demo, joka on julkaistu vuonna 1992. Yhtyeen keulakuvan Adam Darskin pseudonyyminä toimi vielä tuolloin "Holocausto", mutta seuraavan demon ilmestumiseen mennessä hän muutti taiteilijanimensä Nergaliksi.


title: 896 Naval Air Squadron

text: 896 Naval Air Squadron (896 NAS) oli Britannian Kuninkaallisen laivaston ilmavoimien lentolaivue.


title: 896 Naval Air Squadron

text: Laivue koottiin 15. elokuuta 1942 RNAS Strettonissa, jonka jälkeen se siirrettiin "RMS Queen Maryllä" Yhdysvaltoihin. Se perustettiin 15. syyskuuta virallisesti Norfolkissa, Virginiassa kalustonaan kuusi Martlet IV -konetta. Laivue liitettiin helmikuussa 1943 "HMS Victoriousille", jonka mukana se matkasi Panaman kanavan kautta Tyynellemerelle Yhdysvaltain laivaston tueksi. Laivue tuki Yhdysvaltain merijalkaväen maihinnousuja keskisten Salomonien alueella.


title: 896 Naval Air Squadron

text: Palattuaan syyskuussa kotimaahan laivue varustettiin kymmenellä Wildcat V:llä, minkä jälkeen se liitettiin marraskuussa 7. Laivastonhävittäjälennostoon. Se siirrettiin helmikuussa 1944 "HMS Pursuerille" suojaamaan Gibraltarille matkaavia saattueita. Laivue osallistui huhtikuussa iskuun Norjan vuonoissa piileksivää Saksan laivaston taistelulaivaa "Tirpitziä" vastaan. Laivue lakkautettiin 12. kesäkuuta "HMS Pursuerilla" liittämällä 881 laivueeseen.


title: 896 Naval Air Squadron

text: Muodostettavan laivueen henkilöstö kuormattiin 5. marraskuuta 1944 Liverpoolissa joukkojenkuljetusalukseen, joka saapui 5. tammikuuta 1945 Kapkaupunkiin Wingfieldiin. Neljä päivää myöhemmin laivue perustettiin uudelleen, ja sen kalustona oli 24 Hellcat FB.II konetta. Laivue siirrettiin "HMS Ameerille", jonka mukana se siirtyi huhtikuussa Ceylonille. Heinäkuussa laivue oli mukana Nikobaarien alueen maihinnousuissa, joissa se suojasi laivastoa ja rynnäköi maakohteisiin. Nikobaareilta se siirrettiin "HMS Empressille" suojaamaan miinanraivausta Phuketin alueella. Japanin antauduttua laivue suojasi syyskuun alussa Malesian uudelleen miehitystä, minkä jälkeen se palasi aluksensa kannella kotimaahan. Britteinsaarille saavuttuaan laivue lakkautettiin 19. joulukuuta.


title: 896 Naval Air Squadron

text: Laivueen tunnus otettiin uudelleen käyttöön, kun "HMS Hermekseltä" siirretyt kaksi 819 laivueen ja kolme 826 laivueen Sea King HAS.2 helikopteria muodostivat 1. syyskuuta 1978 De Kooyn laivastotukikohdassa Alankomaiden laivastolle lainatun harjoituksessa Northern Wedding käytettävän laivueen. Helkopterit palasivat kuukauden lopulla laivueisiinsa, jolloin tilapäislaivue lakkasi olemasta.


title: Kaitila

text: Kaitila on sukunimi, joka on muun muassa seuraavilla henkilöillä:Sanan muita merkityksiä:


title: Herra MC

text: Herra MC on rap-artisti Leijonan ensimmäinen studioalbumi. Se julkaistiin vuonna 2002. Albumi voitti Radiomafian viikon demo-kilpailun.


title: Adam Malinowski

text: Adam Malinowski (s. 17. joulukuuta 1977) on puolalainen muusikko ja säveltäjä. Hän soitti bassoa ja kitaraa Behemothin ensimmäisellä demolla.


Originators of Northern Darkness - A Tribute to Mayhem on vuonna 2002 julkaistu tribuuttialbumi, jolla erinäiset yhtyeet tulkitsevat norjalaisen black metal -yhtye Mayhemin kappaleita.


title: Alberto Botía

text: Alberto Tomás Botía Rabasco (s. 27. tammikuuta 1989 Murcia, Espanja) on espanjalainen jalkapalloilija. Hän edustaa kreikkalaista Olympiakosia ja on pelipaikaltaan keskuspuolustaja.


title: Alberto Botía

text: Botía aloitti palloilu-uransa 8-vuotiaana, kun hän siirtyi paikallisseura Benieliin. Kolme vuotta myöhemmin hän siirtyi Murcian junioriakatemiaan.


title: Alberto Botía

text: Vuonna 2003 hän liittyi katalonialaisjätti Barcelonaan, jossa hän vietti ensimmäiset kolme vuotta juniorijoukkueissa. Ensiesiintymisensä edustusjoukkueessa hän teki 30. toukokuuta 2009 ottelussa Deportivoa vastaan.


title: Alberto Botía

text: 14. heinäkuuta 2009 Botía siirtyi kauden kestävällä lainasopimuksella Sporting Gijóniin. Hän kuului lähes koko kauden ajan joukkueen avauskokoonpanoon. Lopulta hyvin sujuneen kauden jälkeen hän päätti jäädä Sportingiin ja teki joukkueen kanssa nelivuotisen sopimuksen. Barcelonalla on takaisinosto-oikeus ensimmäisten kolmen vuoden aikana.


title: Alberto Botía

text: Kesällä 2012 Botía siirtyi vuoden kestävällä lainasopimuksella Sevillaan.


title: Petteri Kolinen

text: Petteri Kolinen (s. 19. syyskuuta 1963 Helsinki) on suomalainen teollinen muotoilija. Kolinen on opiskellut teolliseksi muotoilijaksi Taideteollisessa korkeakoulussa Helsingissä sekä täydentänyt opintojaan MA Design Leadership -tutkinnolla. Petteri Kolinen on työskennellyt vuosina 1993–2007 Nokian muotoiluosastolla eri tehtävissä, mistä hän siirtyi 2007 vastaamaan Martela Oyj:n kohtaamistilojen kalustemallistosta ja konsernin johtoryhmän jäseneksi. Vuosina 2008-2013 Petteri Kolinen toimi Martela-konsernin Muotoilujohtajana. Vuoden 2013 alussa Petteri Kolinen kutsuttiin jäseneksi Suomen Taideteollisuusliitto Ornamon ammattiasioiden toimikuntaan. 1.9.2013 - 30.8.2015 Kolinen toimi suomalaisen Nanso Groupin luovana johtajana ja johtoryhmän jäsenenä vastuualueenaan konsernin eri brändien ja mallistojen kehittäminen. 1.elokuuta 2015 alkaen Petteri Kolinen on toiminut Design Forum Finland'in toimitusjohtajana.


title: Petteri Kolinen

text: Kolisella on yli 20 mallisuojaa puhelimien muotoilussa sekä yli 50 mallisuojaa muissa tuotteissa.


title: Christ Agony

text: Christ Agony on puolalainen black metal -yhtye, joka on perustettu vuonna 1990 Morągissa, Puolassa.


title: Christ Agony

text: Yhtye on yksi tyylilajinsa edelläkävijöistä kotimaassaan.


title: Sisu KB-46

text: Sisu KB-46 oli Sisun vuonna 1968 valmistama raskaan maastokuorma-auton prototyyppi. Se oli varustettu kolmella vetävällä akselilla ja sen kantavuus oli noin kolme tonnia. Auto oli suunniteltu puolustusvoimien käyttöön raskaiden tykkien vetäjäksi.


title: Sisu KB-46

text: Voimanlähteenä oli Leylandin valmistama V8-diesel tyypiltään O.801, josta Sisu käytti mallinimeä BY. KB-46 oli ensimmäinen Sisu, jossa sitä käytettiin.


title: Sisu KB-46

text: Kantavana rakenteena oli jäykkä putkirunko, joka toimi samalla myös polttoainesäiliönä. Autossa oli Sisun nestemoottorijärjestelmä, jonka avulla siihen voi kytkeä hydraulivetoisen perävaunun.


title: Sisu KB-46

text: Akseleissa oli neuvostoliittolaisista kuorma-autoista tuttu renkaiden keskustäyttöjärjestelmä. Tätä varten renkaina oli Goodyearin valmistamat leveät, matalailmatilaiset erikoisrenkaat.


title: Sisu KB-46

text: Auton omamassa oli vain 8 000 kg ja kantavuuskin vaatimattomat kolme tonnia.


title: Sisu KB-46

text: Kuljetusvälinevarikolla rakennetulla miehistönkuljetuskopilla varustettu KB-46 -prototyyppi sekä sen taakse kytketty nestemoottorilla varustettu Tampella 122 K 60 -kanuuna kiertelivät esiintymässä maatalousnäyttelyissä puolustusvoimien osastolla. Sen enempää kanuuna kuin autokaan eivät päätyneet sarjavalmistukseen; KB-46 oli suunniteltu lyhyessä ajassa ja siinä oli käytetty useita teknisiä ratkaisuja, joiden toimivuudesta ei ollut aikaisempaa kokemusta. Tämän takia siinä esiintyi lukuisia vikoja. Myös moottori osoittautui teknisesti epäonnistuneeksi.


title: Sisu KB-46

text: KB-46:a ei koskaan tyypitetty, mutta maatalousnäyttelyjä kiertänyt prototyyppi jäi Kuljetusvälinevarikon käyttöön. Toistuvasti rikkoutuneen auton kunnostamiseen kyllästynyt armeijan kantahenkilökunta päätti 1970-luvun alussa viivytellä auton korjausta, kunnes se muutaman vuoden varikolla seistyään museoitiin.


title: Mes repères

text: Mes repères on La Fouinen kuudes sooloalbumi, jonka julkaisi Sony BMG Music vuonna 2009. Levyltä julkaistiin neljä singleä, Tous les mêmes, Du ferme, Hamdoulah ça va ja Chips. Vierailevina artisteina olivat Soprano, Canardo ja Sefyu.


title: Societas Meteorologica Palatina

text: Societas Meteorologica Palatina oli 1700-luvun lopun saksalainen tiedeseura. Se tunnettiin myös nimellä Mannheimin Meteorologinen Seura ("Mannheimer Meteorologische Gesellschaft"). Seuran perusti vuonna 1780 Baijerin vaaliruhtinas Karl Theodor. Seura oli ensimmäinen järjestö, joka kokosi, analysoi ja julkaisi säähavaintoja koko maailmasta. Näiden havaintojen perusteella meteorologit laativat myöhemmin sääkarttoja ja ilmastovyöhykeanalyysejä. Seuralla oli havainnontekijöitä sekä Euroopassa että Pohjois-Amerikassa.


title: Societas Meteorologica Palatina

text: Seura edellytti, että havainnot tehtiin samaan aikaan (kello 7, 14 ja 21) ja käytettiin seuran kalibroimia lämpö- ja kosteusmittaria ja ilmapuntaria, jotka havainnontekijä sai ilmaiseksi käyttöönsä. Tuuliviiri ja sademittari havainnontekijän tuli tehdä tai hankkia itse. Havainnot kirjattiin seuran jakamaan taulukkoon. 15-33 lasemaa, useimmat luostareita, lähettivät havaintonsa seuralle vuosittain. Niistä laskettiin päivä-, kuukausi- ja vuosikeskiarvoja jotka julkaistiin seuran julkaisusarjassa.


title: Societas Meteorologica Palatina

text: Seura organisoi myös fenologisia havaintoja vuosina 1781–1792.


title: Capitale du crime Volume 2

text: Capitale du crime Volume 2 on La Fouinen neljäs mixtape, jonka julkaisi Banlieue Salen vuonna 2010. Levy sijoittui parhaimmillaan ranskalaisen Le Charts albumilistalla sijalle kolme. Levyllä vierailivat muun muassa Nessbeal, Green, Canardo, MLC, Kennedy, Lino ja J-Mi Sissoko.


title: Vilho Nurmilahti

text: Vilho Paavo Nurmilahti (7. toukokuuta 1899 Urjala – 12. kesäkuuta 1943 Helsinki) oli ensimmäinen kauppatieteiden tohtori Suomessa ja Pohjoismaissa.


title: Vilho Nurmilahti

text: Nurmilahti pääsi ylioppilaaksi Forssan Yhteiskoulusta 1919. Hän aloitti opinnot Kauppakorkeakoulussa 1920, josta hän valmistui 1922, mutta varsinaista tutkintonimikettä ei silloin vielä ollut. Hän jatkoi opintoja ja suoritti kauppatieteiden kandidaatin tutkinnon 1926. Sen jälkeen hän sai Kauppakorkeakoulusta lehtorin viran ja työskenteli siellä myös kirjastonhoitajana elämänsä loppuun saakka.


title: Vilho Nurmilahti

text: Vuonna 1928 Nurmilahti kävi opintomatkalla Wienissä ja Berliinissä. Virkansa ohella hän ryhtyi kehittämään Kauppakorkeakoulun kirjastoa tieteelliseksi kirjastoksi. Hän toimi Kauppatieteiden kandidaattiyhdistyksen puheenjohtajana 1928–1943 ja oli sen piirissä kehittämässä akateemisia traditioita. Hän toimi Liiketaloustieteellisen tutkimuslaitoksen säätiössä ja Liikesivistysrahaston asiamiehenä.


title: Vilho Nurmilahti

text: Kauppakorkeakoululle myönnettiin 1931 lupa tohtorintutkintoon. Nurmilahden tutkimustyötä seurattiin kiinnostuneena. Väitöskirjatyö kesti seitsemän vuotta. Se julkaistiin saksankielisenä: "Der formale Aufbau der Jahresvermögensbilanz". Väitöskirjaa käsiteltiin runsaasti eri julkaisuissa Suomessa, ja myös saksalainen liiketaloustieteilijä Wilhelm Hasenack esitti siitä arvionsa. Väitöstilaisuus 9.10.1937 sai hyvin paljon julkisuutta lehdistössä, ja Kauppakorkeakoulun luennot peruttiin tilaisuuden vuoksi. Myös tohtoriksi vihkimistilaisuus huomattiin suomalaisessa lehdistössä ja korotettiin promootiotilaisuudeksi, jota se ei virallisesti ollut. Yleisradio teki puolituntisen reportaasin tilaisuuden jälkeisestä juhlasta.


title: Vilho Nurmilahti

text: Nurmilahden tutkimustyö päättyi väitöskirjaan, ja hän keskittyi sen jälkeen käytännön toimintaan. Hän toimi aktiivisesti järjestöissä ja oli Liikesivistysrahaston asiamies. Hän toimi professori Ilmari Kaitilan sijaisena lukuvuonna 1938–1939, ja syksyllä 1942 häntä pidettiin pätevänä tämän viransijaisuuden hoitamisessa mutta hän kieltäytyi.


title: Vilho Nurmilahti

text: Nurmilahti kuoli jäätyään kuorma-auton alle. Hautajaisista julkaisivat uutisen niin Kauppalehti, Helsingin Sanomat, Uusi Suomi kuin Talouselämä-lehtikin.


title: Vietnamin linnut

text: Vietnamin linnut on Meripioneerien vuonna 1972 julkaistu studioalbumi. Albumin julkaisi Love Records.


title: Startopia

text: Startopia on Mucky Foot Productionsin kehittämä ja Eidos Interactiven julkaisema managerointipeli. Peli on julkaistu Windowsille vuonna . Peli oli ehdolla vuoden 2001 parhaaksi PC-peliksi BAFTA Interactive Entertainment Awards -tapahtumassa.


title: Startopia

text: Startopiassa pelaajan pitää rakentaa avaruusolennoille eräänlaista hotellia avaruusalukseen. Pelaaja saa rahaa jokaisesta avaruusoliosta joka tulee sisään. Pelissä tavaraa saadaan pääasiassa ostamalla lähellä olevilta aluksilta.


title: Jere Vilkkinen

text: Jere Petteri Vilkkinen (s. 1. marraskuuta 1974 Turku) on FBI-beat-yhtyeen jäsen, laulusolisti sekä soittaja instrumentteina kitara ja pasuuna. Koulutukseltaan hän on konetekniikan insinööri (AMK), mutta vuoden 2001 jälkeen on työskennellyt enimmäkseen vain musiikin parissa. Hän on myös näytellyt Timo Koivusalon elokuvassa "Kulkuri ja joutsen" sekä Timo Puustisen elokuvassa "Aika tappaa".


title: Jere Vilkkinen

text: Vilkkinen osallistui Seinäjoen Tangomarkkinoiden vuoden 2014 Tangolaulukilpailuun. Hän ylsi kahdeksan parhaan laulajan joukkoon, mutta ei kuitenkaan finaaliin asti, johon tuomaristo valitsee kuusi kilpailijaa. Vilkkinen osallistui myös vuoden 2015 kilpailuun yltäen jälleen kahdeksan parhaan kilpailijan joukkoon, mutta jääden toistamiseen ilman kuuden parhaan finaalipaikkaa. Vuoden 2015 kilpailun jälkimainingeissa perustettiin Lauluyhtye Adio, johon kuuluvat finalistit Kalle Jussila, Markku Ketola, Rami Rafael ja Benjamin Enroth. Vilkkinen kiinnitettiin tähän kokoonpanoon viidenneksi jäseneksi laulamaan bassoa. Vilkkinen liittyi syksyllä 2016 myös The Youngers -yhtyeeseen joka on saanut paljon tunnustusta kotimaisen rautalankamusiikin alueella.


title: Oman olympialaisissa

text: Oman osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.


title: Oman olympialaisissa

text: Oman ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt yleisurheilija Mohamed Al-Malky, joka oli kahdeksas miesten 400 metrin juoksussa Soulissa 1988.


title: Libya olympialaisissa

text: Libya osallistui olympialaisiin ensimmäisen kerran Méxicossa 1968. Seuraavan kerran se oli mukana Moskovassa 1980, ja kaikissa kesäolympialaisissa Soulista 1988 lähtien. Talviolympialaisiin maa ei ole osallistunut.


title: Libya olympialaisissa

text: Libya ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt taekwondoin Salem Ezedin, joka oli jaetulla seitsemännellä sijalla miesten kärpässarjassa Ateenassa 2004.


title: Radonitsa

text: Radonitsa eli Tuomaan tiistai tai "vainajien pääsiäinen" on suomalaisen ja slaavinkielisen ortodoksisen kirkon keväinen vainajien muistopäivä. Radonitsaa vietetään Tuomaan sunnuntain jälkeisenä tiistaina runsas viikko Pääsiäisen jälkeen.


title: Radonitsa

text: Radonitsa-termin taustalla on venäjän kielen iloa merkitsevä sana. Radonitsana seurakunnan pappi toimittaa yleensä muistopalveluksen ortodoksisella hautausmaalla ja ihmiset käyvät haudoilla muistelemassa edesmenneitä. Ortodoksisen perinteen mukaan tänä vainajien pääsiäisenä haudoille voidaan tuoda pääsiäisherkkuja - kuten keitettyjä kananmunia tai leivonnaisia - tai muisteluvehnää (koliva).


title: Radonitsa

text: Valko-Venäjällä radonitsa on yleinen vapaapäivä.


title: LV 661

text: LV 661 on Suomen puolustusvoimien 1960-luvun alkupuolella kehittämä HF-alueen sähkötysradio sissikäyttöön. Laitetta kutsuttiin "Sipiksi". Sen edellinen, 1970-luvun nimikointia edeltänyt tyyppimerkintä Suomen puolustusvoimissa oli VR 17. Radiota kehitettiin sissiradioksi korvaamaan toisen maailmansodan aikaisia kaukopartioiden käyttämiä Kyynel-radioita. Ensimmäinen esitys sissiradioksi tehtiin 1953, mutta koska se oli Kyynel-radion tapaan toteutettu elektrodiputkitekniikalla, ei esitystä hyväksytty, vaan ryhdyttiin tutkimaan transistoritekniikan mahdollisuuksia. Trasistoritekniikalla toteutetun sissiradion valmistus alkoi 1960 alkuvuodella. 1970-luvun puolivälissä LV 661 -radiot keskitettiin laskuvarjojääkärikoululle ja poistettiin käytöstä 1980-luvulla. Radion valmistusmääräksi jäi noin 130 kappaletta. Radioita valmisti Televa.


title: LV 661

text: LV 661:ä käytetään myös radioamatööritoiminnassa. Se on /S -tyyppinen radio perinneradiotapahtumissa. Pirkanmaalla toimiva Kangasalan Radiokerho on julkaissut LV 661:ä koskevat yleiset ohjeet.


title: Putkinotko

text: Putkinotko on Joel Lehtosen tunnetuin teos. Se on kolmas teos "Putkinotko"-sarjassa, johon kuuluvat myös romaani "Kerran kesällä" (1917) ja novellikokoelma "Kuolleet omenapuut" (1918). Teos on sarjan tärkein teos ja ilmestyi alun perin vuosina 1919–1920 kahdessa osassa, "Putkinotkon metsäläiset" ja "Putkinotkon herrastelijat". Kirjan kustantaja oli aluksi Karisto, vuonna 1933 sen julkaisi Otava.


title: Putkinotko

text: Roland af Hällström on ohjannut kirjaan pohjautuvan elokuvan "Putkinotko" (1954) ja Reima Kekäläinen kolmiosaisen televisiosarjan "Putkinotko" (1998).


title: Putkinotko

text: "Putkinotko" kertoo omintakeisen vuokraviljelijä ja viinatrokari Juutas Käkriäisen monilapsisesta metsäläisperheestä ja näiden "herraskaisesta" vuokraisännästä, kirjakauppias Aapeli Muttisesta. Romaani käsittelee yhtä heinäkuista päivää, jolloin Juutaksen vaimo Rosina lähtee kaupunkikäynnille Savonlinnaan ja Aapeli Muttinen saapuu tarkastamaan tiluksiaan samalla, kun Juutas suunnittelee viinanmyyntibisneksiään.


title: Putkinotko

text: "Putkinotkoa" pidetään suomalaisen kirjallisuuden toisena suurena yhdenpäivänromaanina Volter Kilven "Alastalon salissa" -romaanin ohessa. Yhteistä niille on, että kriitikko- ja tutkijapiireissä ne lasketaan kuuluviksi suomalaisten romaanien parhaimmistoon, mutta toisin kuin "Alastalon salissa", on "Putkinotko" ollut varsin suosittu myös suuren yleisön keskuudessa. Tapahtumat tosin ovat yhtä päivää käsittelevässä romaanissa vähissä, mutta suomalaista luontoa, kansanuskoa ja henkilöitä siinä kuvataan erittäin värikkäästi. Lopun ampumakohtauksen on sanottu enteilevän kirjoitusajankohtaa edeltänyttä kansalaissotaa, mutta selvää poliittista kantaaottavuutta muutaman vuoden takaisiin tapahtumiin kirjasta ei juuri löydy. "Putkinotkona" mainostetaan myös Joel Lehtosen aikoinaan omistamaa nykyisin Savonlinnassa sijaitsevaa Inhan tilaa.


title: Putkinotko

text:
Joel Lehtonen omisti vuosina 1905–1922 Putkinotkon tilan, oikealta nimeltään Inhanmaan tila Säämingin Tolvanniemessä. Tila oli kirjailijalle sekä taloudellinen sijoitus että kesänviettopaikka. Tilan asuinrakennus jaettiin kahtia, niin että velipuoli Aleksander Muhonen perheineen asui sen toista päätyä ja toinen puoli oli Joelin käytössä. Muhoset asuivat tilalla ympärivuotisesti, Joel Lehtonen enimmäkseen kesäisin. Muhosten kuului huolehtia tilan maanviljelystä ja myös huolehtia Lehtosen täyshoidosta silloin kun hän asui tilalla. Tätä yhteiseloa Lehtonen käytti materiaalina Putkinotko-sarjaa kirjoissaan.
Nykyisin Putkinotko-tilaa ylläpitää Joel Lehtosen seura ry.


title: Alankomaiden Davis Cup -joukkue

text: Alankomaiden Davis Cup -joukkue edustaa Alankomaita Davis Cupissa. Se toimii Alankomaiden tennisliiton alaisuudessa. Alankomaat osallistui ensimmäisen kerran Davis Cupiin vuonna 1920 ja on osallistunut 83 vuonna. Sinä aikana Alankomaat on pelannut 146 maaottelua, voittanut niistä 64 ja hävinnyt 82. Davis Cupissa 2001 Alankomaat pelasi maailmanlohkon välierissä.


title: SINCGARS

text:
SINCGARS (Single Channel Ground and Airborne Radio System) on Vietnamin sodan aikaiset kenttäradiot korvannut radiosukupolvi. SINCGARS-radiot voivat olla joko VHF-taajuuksisia yhden taajuuden radioita tai hyppelevätaajuuksisia radioita. Ne ovat korvanneet mm. AN/PRC-77 -radioita , johon perustuu Suomen puolustusvoimien LV217.
Radioissa, joissa itsessään ei ole puheensalausta, käytetään VINSON-puheensalausta.


title: SINCGARS

text: SINCGARS-radioille on olemassa Yhdysvalloissa kehittämisohjelma Enhanced SINCGARS Improvement Program, ESIP, jonka tarkoituksena on parantaa standardia. Tavoitteena on parantaa radioiden suorituskykyä siten, että ne kykenevät dataliikenteeseen nopeudella 75 bps - 16 kbps sekä analogiseen muotoon pakatun puheen lisäksi digitaalisesti ääntä 16 kbps -nopeudella. Enhanced SINCGARS Improvement Program vastaa standardeja MIL-STD-188-220 ja MIL-STD-188-241-1/2


title: SINCGARS

text: SINCGARS:n kehittämisohjelma on osa laajaa Yhdysvaltain Joint Tactical Radio System -ohjelmaa, johon Yhdysvaltoihin on liittynyt 2009 Australia, Espanja, Italia, Ranska, Ruotsi, Saksa ja Yhdistynyt kuningaskunta Coalition Wideband Networking Waveform-ohjelmassa.


title: SINCGARS

text: Korvaushinta: $6,500.


title: Purjehdus kesäolympialaisissa 1988

text: Vuoden 1988 kesäolympialaisten purjehdus järjestettiin 20. – 27. syyskuuta 1988 Busanissa, Etelä-Koreassa. Laji oli olympialaisten ohjelmassa 19. kertaa. Mukana oli 375 osanottajaa 44 maasta. Tapahtumia oli kahdeksan.


title: VINSON

text: VINSON on kenttäradioiden puheensalauslaitteisto, jollaista käytetään niiden kenttäradioiden kanssa, joissa itsessään ei ole puheensalausta. Laitteistot käyttävät SAVILLE-salausalgoritmia.


title: Ecuadorin presidentti

text: Ecuadorin presidentti () on Ecuadorin valtionpäämies ja hallituksen johtaja. Presidentti valitaan neljän vuoden välein, ja hän voi palvella kaksi kautta. Nykyinen presidentti Lenín Moreno on ollut tehtävässä keväästä 2017 lähtien.


title: Ecuadorin presidentti

text: Vuosina 1830–2013 maalla on ollut kaikkiaan 54 presidenttiä sekä lisäksi lukuisia virkaatekeviä ja väliaikaisia presidenttejä.


title: Makolan kaivos

text: Makolan nikkelikaivos sijaitsee Nivalan Makolassa ja se oli toiminnassa 1941–1954. Kaivos tuotti nikkeliä ja kuparia.


title: Makolan kaivos

text: Malminetsintää harrastanut pienviljelijä Kusti Ainasoja (1895-1950) löysi heinäkuussa 1936 Makolan läheltä serpentiinikiven josta hän lähetti malminäytteitä Geologiselle toimikunnalle. Näytteiden perusteella Makolan malmio löytyi seuraavana vuonna ja samalla löydettiin myös Hituran nikkelimalmio noin kolmen kilometrin päästä Makolasta.


title: Makolan kaivos

text: Makolan kaivoksen rakennustyöt aloitettiin 1940 ja malmintuotanto pääsi alkamaan 1941. Kaivos oli toiminnassa vuoteen 1954 saakka. Malmin louhinta alkoi avolouhoksesta mutta jo 1941 aloitettiin 220 metriä syvän tuotantokuilun rakentaminen. Kaivoksen toiminta päättyi 1954 kun käyttökelpoiset malmivarat oli louhittu loppuun. Kaivoksesta tuotti toiminta-aikanaan yhteensä 44 064 tonnia nikkeli-kuparirikastetta.


title: Makolan kaivos

text: Kaivoksen tuotantorakennukset purettiin toiminnan päätyttyä. Tuotantokuilu suljettiin betonikannella ja ympäröitiin metalliaidalla. Kaivoksen yhteydessä ollut avolouhos on nykyisin täyttynyt vedellä. Kaivoksen rikastushiekkavarasto on myös jäljellä ja sitä on käytetty rallicrossi- ja moottorikelkkaratana.


title: Makolan kaivos

text: Kaivoskylän rakennukset myytiin Nivalan kunnalle ja siellä toimi jonkin aikaa ammatillinen kurssikeskus. Myöhemmin asuintalot myytiin yksityisille ja niistä muutama on vielä asuinkäytössä.


title: LVI-asentaja

text:
LVI-asentaja on ammattinimike, jonka saa toisen asteen-tutkinnon suorittaneet. LVI-asentaja korjaa ja huoltaa
rakennusten lämpö,- vesi ja ilmastointijärjestelmiä- ja laitteita. LVI-asentajasta
käytetään myös putkimies-nimitystä.


title: HMS Penylan

text: HMS Penylan (viirinumero L89) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Penylan

text: Alus tilattiin 23. elokuuta 1940 Vickers Armstrong and Companyltä Barrow-in-Furnessista osana vuoden 1940 hätäohjelmaa (). Sen köli laskettiin 4. kesäkuuta 1941 työnumerolla J3585 ja alus laskettiin vesille 17. maaliskuuta 1942. Alus valmistui 31. elokuuta samana vuonna.


title: HMS Penylan

text: "HMS Penylan" siirrettiin elokuussa valmistajan koeajoihin, jolloin sen palveluspaikaksi samalla määrättiin 1. Hävittäjälaivue. Alus valmistui 31. elokuuta 1942, jolloin se aloitti vastaanottotestit. Se siirtyi syyskuussa Scapa Flowhun koeajoihin sekä varastojen täydentämiseksi, minkä jälkeen alus siirrettiin koulutukseen Kotilaivaston mukana.


title: HMS Penylan

text: Koulutuksen päätyttyä alus siirtyi laivueeseensa Portsmouthiin. Se jouduttiin kuitenkin siirtämään 22. lokakuuta havaittujen vikojen vuoksi Lontooseen telakalle, mistä se palasi 9. marraskuuta palvelukseen liittyen laivueeseensa. Alus suojasi 1. joulukuuta saattuetta PW257, kun se joutui E-vene S115 torpedoimaksi. "HMS Penylan" upposi 3. joulukuuta viisi merimailia Start Pointista etelään ja sen miehistöstä pelastettiin viisi upseeria ja 112 merimiestä.


title: Archin maa

text: Archin Maa () on ￼￼roguelike￼￼-tietokonepeli, joka julkaistiin Amiga-tietokoneille 1994 ja Windowsille vuonna 2007. Archin maa on ilmaisohjelma.


title: Archin maa

text: Pelistä on julkaistu vuonna 1999 peliarvostelu Suomen Amiga-käyttäjien unionin sähköisessä lehdessä (SAKU #28).


title: Archin maa

text: Archin maassa ohjaillaan luolaston tai kartan läpi sankarihahmoa, joka kehittyy paremmaksi keräten esineitä ja ansaiten kokemuspisteitä. Pelin erikoisuuksiin kuuluivat tietokoneen ohjaamat hirviöt, jotka myös saivat kokemuspisteitä, keräsivät esineitä ja saattoivat taistella keskenään pelaajan siitä tietämättä.


title: Archin maa

text: Archin maa hyödynsi merkkigrafiikan sijasta 16-väristä näyttötilaa ja 8-bittisiä ääniefektejä. Seikkailueditori on sisällytetty alkuperäiseen Amiga-versioon.


title: Terje Aronsen

text: Terje Aronsen (s. 1947) on norjalainen opettaja ja merkittävä kainun eli kveenin kielen edistäjä. Hän oli Ruijan kveeniliiton ensimmäinen puheenjohtaja. Aronsen on omistautunut kveenin kielen ja kulttuurin aseman vahvistamiselle ja tunnustamiselle Norjassa. Merkittävin konkreettinen saavutus tällä alalla oli Kainun institutin perustaminen Pyssyjoelle eli Børselvaan vuonna 2005.


title: Lorenz Nikolai Achté

text: Lorenz Nikolai Achté (25. toukokuuta 1835 Pori – 18. huhtikuuta 1900 Helsinki) oli suomalainen laulaja, säveltäjä, orkesterinjohtaja ja musiikinopettaja.


title: Lorenz Nikolai Achté

text: Achté polveutui itämerenmaakuntalaisesta von Acht -suvusta. Hänen vanhempansa olivat majuri Nikolai von Acht ja Sofie Charlotte Gottleben ja puolisonsa vuodesta 1875 laulajatar Emmy Achté o.s. Strömer (1850–1924). Laulajattaret Irma Tervani ja Aino Ackté olivat heidän tyttäriään, ja Aino Acktén tytär oli näyttelijä ja teatterinjohtaja Glory Leppänen.


title: Lorenz Nikolai Achté

text: Achté tuli ylioppilaaksi 1856 ja opiskeli lyhyen aikaa Helsingin yliopistossa, joskin suoritti musiikinopintoja pääosin Saksassa. Hän kuului yhdessä puolisonsa kanssa Suomalaisen Teatterin oopperaosaston ensimmäisiin taiteilijoihin. Achté perusti 1880-luvulla Helsingin lukkari- ja urkurikoulun (nyk. Sibelius-Akatemian kirkkomusiikkiosasto), jonka johdossa hän oli 1882–1900, ja hän toimi vuosina 1881–1900 myös Helsingin vanhan kirkon kanttorina. Hänet on haudattu Helsingin Hietaniemen hautausmaalle.


title: Lorenz Nikolai Achté

text: Achté sävelsi muun muassa sinfonian osan ja konserttialkusoiton orkesterille, alkusoiton näytelmään "Regina von Emmeritz", Psalmin 84 kuorolle, mieskuorolauluja sekä "Turun marssin" ja "Hämäläisten marssin" pianolle. Hän julkaisi 63 koraalin kokoelman 1882, koraalikirjan 1890 ja teoksen "Musiikin ensimmäiset alkeet". Achté piti sävellyskonsertin Helsingissä vuonna 1890.


title: Jalkapallon A-sarjan kausi 1935

text: Jalkapallon A-sarjan kausi 1935 oli vuonna 1930 perustetun Mestaruussarjan (1930–1935 A-sarja tai Suomen sarja) kuudes kausi. Kaudella 1935 A-sarja pelattiin kahdeksan joukkueen kaksinkertaisena sarjana.


title: Jalkapallon A-sarjan kausi 1935

text: A-sarjan ja Suomen mestaruuden voitti HPS, joka varmisti kahdeksannen mestaruutensa toiseksi viimeisessä ottelussa 21. syyskuuta, kun se voitti HIFK:n Paavo Virtasen, Eero Ronkasen, Viljo Kuhlbergin ja Pentti Larvon maaleilla 4–0. HPS sai omaksi Turun Sanomien Palloliitolle vuonna 1925 lahjoittaman Karhunpyytäjäpatsaan. Viimeisiksi sijoittuneet VIFK ja ÅIFK putosivat Itä–Länsi-sarjaan.


title: Jalkapallon A-sarjan kausi 1935

text: A-sarjan maalikuninkuuden kaudella 1935 jakoivat HJK:n Aatos Lehtonen ja VPS:n Nuutti Lintamo 13 maalilla. A-sarjan yleisömäärä kaudella 1935 oli yhteensä 69 848 henkeä eli keskimäärin 1 247 katsojaa ottelua kohti. Yleisömäärä oli Mestaruussarjan uusi yleisöennätys.


title: Jalkapallon A-sarjan kausi 1935

text: A-sarjaan osallistui kahdeksan joukkuetta, joista kuusi kaudelta 1934 ja kaksi nousijaa kauden 1934 B-sarjasta. B-sarjan loppusarjan kaksi parasta, VPS ja VIFK, nousivat suoraan. Nousijajoukkueet korvasivat edellisellä kaudella viimeiseksi jääneet TPS:n ja UL:n.


title: Kuorma-autonkuljettaja

text:
Kuorma-autonkuljettaja on kuorma-auton kuljettamisesta vastaava henkilö. Mikäli kuorma-autoon on kytketty tai kytkettävissä myös perävaunu, kutsutaan kuljettajaa puhekielessä usein rekkakuskiksi. Kuorma-autonkuljettajan tehtäviä ovat kuljettaa kuorma-autolla rahti, ja huolehtia tavaran toimituksesta määräaikaan mennessä. Kuorma-autonkuljettajat työskentelevät kuljetusyrityksissä tai itsenäisinä yrittäjinä.
Kuorma-autonkuljettajalta edellytetään ADR-ajolupaa, jos hän kuljettaa vaarallisia aineita yli vapaarajan.


title: Kuorma-autonkuljettaja

text: Puskajussi on yhdistelmäajoneuvon kuljettaja.


title: Sissiluutnantti

text: Sissiluutnantti on Paavo Rintalan romaani vuodelta 1963. Romaani herätti ilmestyessään kirjasodan sotaa ja sen lieveilmiöitä sisältämiensä kuvausten vuoksi. Polemiikkia oli jo ennen "Sissiluutnanttia" herättänyt Rintalan teossarja, "Mummoni ja Mannerheim" -trilogia (1960–1962).


title: Sissiluutnantti

text: Rintala joutui talvisodan puhjetessa lähtemään äitinsä kanssa evakkoon kotikaupungistaan Viipurista. Hän menetti isänsä talvisodassa Vuosalmella.


title: Sissiluutnantti

text: "Sissiluutnantin" päähenkilö on siviilissä teologiaa opiskellut Erkki Takala. Pohjavireeltään uskonnollisessa ja sivilisaatiokriittisessä teoksessa Rintala tulkitsee sodan vaikutuksia ihmiseen: ihmisyyden katoamista ja muuttumista tappamiseksi ja paritteluksi. Teoksessa on nähty yhtymäkohtia Linnan "Tuntemattomaan sotilaaseen" ja Olavi Paavolaisen "Synkkään yksinpuheluun".


title: Sissiluutnantti

text: Teosta arvioitiin alkuun sen ilmestyttyä kirja-arvosteluissa, mutta kohu syttyi Yhteishyvän päätoimittajan Seppo Simosen hyökkäyksestä Rintalaa ja kustantajaa Otavaa vastaan. Sen jälkeen sitä käsiteltiin lehtien pääkirjoituksissa, pakinoissa ja yleisönosastokirjoituksissa. Myöhemmin keskustelu levisi aikakauslehtiin. Joukko reservin kenraaleita paheksui julkilausumassaan Otavan toimintaa kustantajana. Kirjasotaan linkittyi paitsi aikakauden oikeisto-vasemmisto-jako, myös sukupolvien välinen rintamalinja, ja siinä kiisteltiin oikeudesta määritellä isänmaallisuuden sisältö. Radikaalien mielestä isänmaallisuus pyrittiin sitomaan yhteen sotaisuuden kanssa.


title: Sissiluutnantti

text: Rintalan vastaiset kannanotot ja sitä kautta teoksen saama julkisuus kasvattivat sen myyntilukuja. Syyskuussa 1963 myyntiin tulleesta teoksesta otettiin saman vuoden aikana kahdeksan painosta. Kirjan ilmestyttyä Ruotsissa siitä otettiin useita painoksia.


title: Sissiluutnantti

text: Yleisradiossa on esitetty "Sissiluutnantista" Lauri Siparin dramatisointi Rintalan syntymän 80-vuotismuistoksi.


title: Sissiluutnantti

text: "Sissit" on vuonna 1963 valmistunut Mikko Niskasen ohjaama sotaelokuva. Se pohjautuu romaanikäsikirjoitukseen, joka vasta myöhemmin julkaistiin romaanina "Sissiluutnantti".


title: Stavangerin jäähalli

text: Stavangerin jäähalli eli Siddishallen on Norjassa Stavangerin kaupungissa sijaitseva jäähalli, joka valmistui vuonna 1968 ollen vasta toinen Norjaan rakennettu jäähalli. Hallissa on 1382 istumapaikkaa ja 1200 seisomapaikkaa. Maan korkeimmalla sarjatasolla eli GET-ligaenissa pelaava jääkiekkojoukkue Stavanger Oilers pelaa kotiottelunsa Siddishallenissa.


title: ORP Jaskółka (1934)

text: ORP Jaskółka oli Puolan laivaston Jaskółka-luokan miinanraivaaja, joka palveli toisen maailmansodan alussa.


title: ORP Jaskółka (1934)

text: Alus tilattiin Stocznia Gdynskalta (merivoimien telakka) Gdyniasta. Sen köli laskettiin 1933 ja alus laskettiin vesille 11. syyskuuta 1934. Alus valmistui 27. elokuuta 1935.


title: ORP Jaskółka (1934)

text: "Jaskółka" osallistui syyskuussa 1939 sotatoimiin raivaajalaivueen mukana päällikkönään Tadeusz Borysiewicz. Se osallistui 1. syyskuuta 1939 miinoitusoperaatioon. Alus joutui 7. syyskuuta Helin niemimaan lähellä Saksan ilmavoimien massiiviseen ilmahyökkäykseen, jonka aikana se tuhosi yhden hyökänneistä Junkers Ju 87 Stuka -syöksypommittajista.


title: ORP Jaskółka (1934)

text: Alus tuki 11., 12. ja 14. syyskuuta maajoukkojen taistelua tykkitulella. Se osallistui 13. syyskuuta vastaisena yönä Helin kaakkoisrannan miinoituksiin. "Jaskółka" upposi 14. syyskuuta Jastarnian satamassa ilmahyökkäyksessä, josta miehistö selvisi vammoitta. Saksalaiset romuttivat aluksen hylyn.


title: Terje Olsen

text: Terje Olsen oli 1870-luvulla Suomen Lapissa vaikuttanut norjalainen puutavaraliikemies, joka oli ensimmäisenä käynnistämässä Lapissa laajamittaisia puutavaran hakkuita ja sahateollisuutta.


title: Terje Olsen

text: Englannissa asunut Olsen saapui Kemiin vuonna 1870. Hän teki 1871 sopimuksen Metsähallituksen kanssa 500 000 rungon hakkaamisesta Kemijoen vesistön kruununmetsistä viiden vuoden aikana. Olsen teki sopimuksen englantilaisen Hullissa toimineen Steweni & Olsenin nimissä, mutta hakkuut olivat niin mittavia, että ne ylittivät Olsenin resurssit. Hän siirsi sopimuksen sen vuoksi Norjan Kristianiassa toimineelle Holst & Fleischer -yhtiölle.


title: Terje Olsen

text: Sopimuksen mukaan hakatut tukit oli sahattava Kemijokisuussa ja niinpä Holst & Fleischer sekä Göteborgs Handelskompani perustivat Kemi Ångsågs Aktiebolagetin, jonka kuusiraaminen höyrysaha valmistui Karihaaraan vuonna 1874. Sahalle saapui työhön yli sata ammattimiestä Norjasta. Terje Olsen toimi Kemi Ångsågs Aktiebolagetin metsäpäällikkönä vuoteen 1877 saakka, jolloin yhtiö teki konkurssin holtittoman taloudenpidon takia. Karihaaran höyrysaha jatkoi toimintaansa seisokin jälkeen uuden Karihaara Ångsågs Aktiebolaget -nimisen yhtiön omistuksessa. Holst & Fleischer oli myös tämän yhtiön pääosakas.


title: Terje Olsen

text: Olsen rakennutti myös Rovaniemelle niin sanotun Konttisen kartanon, jossa toimi myöhemmin Kemi-yhtiön metsäkonttori. Rakennus tuhoutui talvisodan aikana vuonna 1940 Rovaniemen ilmapommituksessa.


title: HMS Bleasdale

text: HMS Bleasdale (viirinumero L50) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Bleasdale

text: Alus tilattiin 19. heinäkuuta 1940 työnumerolla J4283 Vickers Armstrongilta Newcastlesta osana vuoden 1940 hätäohjelmaa. Sen köli laskettiin 31. lokakuuta ja alus laskettiin vesille 23. heinäkuuta 1941. Alus valmistui 16. huhtikuuta 1942.


title: HMS Bleasdale

text: "HMS Bleasdale" siirtyi huhtikuussa 1942 koeajojen ja varustamisen päätyttyä Portsmouthiin. Alus liittyi toukokuussa 1. Hävittäjälaivueeseen suojaamaan saattueita sekä valvomaan meriliikennettä Kanaalin alueella. Laivueen muut alukset olivat "HMS Albrighton", "HMS Berkeley", "HMS Brocklesby", "HMS Calpe", "HMS Fernie", "HMS Garth" sekä Puolan merivoimien hävittäjä "ORP Slazak".


title: HMS Bleasdale

text: Alus osallistui maihinnousun valmistaviin harjoituksiin, kun se määrättiin osallistumaan kommandoiskuun Dieppessä (operaatio Jubilee). Alus suojasi 18. heinäkuuta maihinnousualuksia Dieppeen. Seuraavana päivänä se pysyi rannikon edustalla kärsien vähäisiä vaurioita. Alus suojasi palaavia aluksia. Operaatiosta vapauduttuaan alus palasi laivueeseensa saattuetehtäviin.


title: HMS Bleasdale

text: Alus siirrettiin syyskuussa Biskajanlahdelle torjunta- ja partiointitehtäviin, jolloin sen kotisatamaksi vaihtui Plymouth. Se palasi laivueeseensa vapauduttuaan tehtävästä. Alus osui Nab Towerin edustalla miinaan 10. lokakuuta ja kärsi rakenteellisia vaurioita. Alus siirrettiin 12. lokakuuta Portsmouthissa telakalle.


title: HMS Bleasdale

text: "HMS Bleasdale" palasi marraskuussa palvelukseen liittyen laivueeseensa. Alus siirrettiin 30. marraskuuta suojaamaan Gibraltarille saattue, joka kuljetti joukkoja Pohjois-Afrikan maihinnousuun. Alus lähti 8. joulukuuta paluumatkalle liittyäkseen laivueeseensa Portsmouthissa.


title: HMS Bleasdale

text: "HMS Bleasdale" palveli alkuvuoden laivueen mukana osallistuen keveiden rannikkojoukkojen tukemiseen taisteltaessa akselivaltojen rannikkosaattueita vastaan. Alus siirrettiin heinäkuussa "HMS Stevenstonen" kanssa suojaamaan rannikkojoukkojen paluumatkaa, kun ne olivat taistelleet Saksan laivaston miinanraivaajien kanssa Pointe Barfleurin edustalla. Tehtävästä vapauduttuaan alus jatkoi laivuepalvelusta.


title: HMS Bleasdale

text: "HMS Bleasdale" palveli laivueenjohtajana maaliskuussa 1944. Alus törmäsi huhtikuussa troolarin kanssa Portlandin edustalla suojatessaan saattuetta Spitheadistä Lyme Bayn maihinnousuharjoitukseen. Alus kärsi pahoja vaurioita, ja se joutui palaamaan Portsmouthiin korjattavaksi. Palattuaan telakalta alus palasi laivueeseensa.


title: HMS Bleasdale

text: Alus määrättiin Normandian maihinnousuun hyökkäysosasto J:hin. Se osallistui 2. toukokuuta viimeistelyharjoituksiin osastojen O, S, J ja G mukana (harjoitus Fabius). Maihinnousua varten osasto J kokoontui Bracklesham Bayssä Sussexissa. Alus osallistui 18. toukokuuta suojausharjoitukseen Brightonin edustalla saman osaston kanssa. Harjoituksessa kuvattiin ilma-aseen, E-veneiden ja sukellusveneiden aiheuttamia uhkia.


title: HMS Bleasdale

text: Alus oli 4. kesäkuuta Force J:n mukana Solentissa, josta se liittyi seuraavana päivänä Force J2:n esikunta-aluksen sekä maihinnousualusten suojaksi matkalla sillanpäähän "HMS Kempenfeltin" ja Norjan laivaston "KMS Glaisdalen" kanssa. Osasto muodosti saattueen J10. Alus oli 6. kesäkuuta Juno-rannan edustalla tukiosasto E:ssä ilma- ja sukellusveneiden torjuntatehtävissä. Lisäksi alus tulitti maakohteita tukien maihinnousseita joukkoja.


title: HMS Bleasdale

text: "HMS Bleasdale" suojasi palaavaa saattuetta Portsmouthiin, jossa aluksen varastot täydennettiin. Alus suojasi 7. kesäkuuta taistelulaiva "HMS Rodneyä" sillanpäähän risteilijä "HMS Siriuksen" ja Kanadan laivaston fregatin "HMCS Rioun" kanssa. Seuraavana päivänä alus palasi sillanpään edustan tukitehtäviin.


title: HMS Bleasdale

text: Alus suojasi 9. kesäkuuta "HMS Rodneyä" sillanpäästä Milford Haveniin. Se palasi 11. kesäkuuta Milford Havenista Portsmouthiin, jossa se poistettiin palveluksesta huollon vuoksi. Aluksen potkurista poistettiin siihen kietoutunut vaijeri, minkä vuoksi aluksen tehtävät siirrettiin "HMS Furylle".


title: HMS Bleasdale

text: Alus palasi 15. kesäkuuta tukitehtäviinsä matkaten sillanpäähän. Se suojasi seuraavana päivänä moottoritorpedoveneitä miinanlaskussa Le Havren edustalle, kun pyrittiin suojaamaan sillanpäätä sukellusveneiltä (operaatio KN29). Alus siirrettiin operaatiosta vapauduttuaan Portsmouthiin telakalle.


title: HMS Bleasdale

text: "HMS Bleasdale" palasi 5. heinäkuuta suojaustehtävään Ranskan rannikolle. Seuraavana päivänä oli suojaamassa "HMS Cattistockin" kanssa moottoritorpedoveneitä. Alus palasi 9. heinäkuuta Portsmouthiin täydennettäväksi, jonka päätyttyä se jatkoi rannikkojoukkojen suojaamista Ranskan rannikolla.


title: HMS Bleasdale

text: Alus siirrettiin lokakuussa Sheernessiin 21. Hävittäjälaivueeseen suojaamaan Pohjanmeren saattueita sekä tukemaan Alankomaissa tapahtuvia sotatoimia. Alus suojasi marraskuussa Atlantin saattueita Pohjanmerellä ja Kanaalissa.


title: HMS Bleasdale

text: "HMS Bleasdalen" saattueiden suojaaminen jatkui vuoden 1945 alussa, kunnes se määrättiin helmikuussa Trincomaleehen 18. Hävittäjälaivueeseen. Alus siirrettiin Lontoossa telakalle valmistauduttaessa ulkomaan palvelukseen. Se palasi toukokuussa palvelukseen ja aloitti matkansa Välimerelle koeajojen ja varustamisen päätyttyä.


title: HMS Bleasdale

text: Alus oli kesäkuussa koulutettavana Maltalla Välimeren laivaston mukana. Se jatkoi heinäkuussa matkaansa Trincomaleehen. Alus valmistautui elokuussa laivueen mukana Malesian maihinnousuun (operaatio Zipper). Alus lähti 4. syyskuuta Itäisen laivaston lentotukialusten mukana Trincomaleesta operaatioon. Alus liittyi 6. syyskuuta Malakansalmessa hyökkäyssaattue JME1F:ään, jonka mukana se saapui 9. syyskuuta sillanpäähän. Japanin antautuessa operaatio peruutettiin.


title: HMS Bleasdale

text: "HMS Bleasdale" osallistui Port Swettenhamissa japanilaisten joukkojen antautumiseen, minkä jälkeen alus palasi laivueen mukana Trincomaleehen. Alus vieraili Madrasissa ja Kalkutassa ennen paluutaan Chathamiin reserviin asetettavaksi.


title: HMS Bleasdale

text: Alus siirrettiin helmikuussa 1946 Noren paikallislaivueeseen palaten palvelukseen. Alus osallistui 1947 saksalaisten rakentamien linnoitteiden purkamiseen Helgolandissa. Alus palveli laivueessa, kunnes se poistettiin palveluksesta 1952 sekä sijoitettiin Sheernessin reserviin. Alus siirrettiin seuraavana vuonna Portsmouthiin, jolloin se samalla sijoitettiin poistolistalle.


title: HMS Bleasdale

text: "HMS Bleasdale" myytiin 12. syyskuuta 1956 BISCOlle, joka siirsi romuttamisen Hughes Bolkowille Blythiin. Alus saapui kolme päivää myöhemmin hinattuna romutettavaksi.


title: HMS Catterick

text: HMS Catterick (viirinumero L81) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Catterick

text: Alus tilattiin 4. heinäkuuta 1940 Vickers Armstrongin telakalta Barrowista osana vuoden 1940 hätäohjelmaa työnumerolla J3886. Sen köli laskettiin 1. maaliskuuta 1941 telakkanumerolla 794 ja alus laskettiin vesille 22. marraskuuta. Alus valmistui 12. kesäkuuta 1942.


title: HMS Catterick

text: "HMS Catterick" siirtyi kesäkuussa 1942 vastaanottotestien ja varustamisen päätyttyä Scapa Flowhun, jossa se osallistui Kotilaivaston mukana koulutukseen. Se osallistui harhautusoperaatioon, jolla oli tarkoitus suojata saattuetta PQ17. Koulutuksen päätyttyä alus määrättiin Itäiseen laivaston 2. Hävittäjälaivueeseen.


title: HMS Catterick

text: Alus liittyi 29. heinäkuuta Clydessä saattueeseen WS21 "HMS Ranpuran", "HMS Ledburyn" ja "HMS Petardin" kanssa. "HMS Catterick" erkani 10. elokuuta Freetownissa saattueesta, jonka suojaksi se palasi 15. elokuuta matkan jatkuessa kohti Kapkaupunkia "HMS Hawkinsin" ja "HMS Petardin" kanssa. Alus erkani 27. elokuuta saattueesta saavuttuaan Kapkaupunkiin.


title: HMS Catterick

text: "HMS Catterick" saapui 19. syyskuuta Kilindiniin, jossa se määrättiin Intian valtamerellä kulkevien saattueiden suojaksi. Alus pelasti 30. marraskuuta 157 [Kriegsmarine|Saksan laivaston]] sukellusveneen "U-177" torpdoiman "SS Llandalff Castlen" eloonjäänyttä.


title: HMS Catterick

text: "HMS Catterick" liittyi 1. maaliskuuta 1943 Durbanissa saattueeseen WS26 paikallissuojaukseksi "HMS Blackmoren" ja "HMS Relentlessin" kanssa Intian valtamerelle. Alus erkani 4. maaliskuuta saattueesta palaten Durbaniin. Alus liittyi 29. maaliskuuta Durbanissa "HMS Foxhoundin", "HMAS Napierin" ja "HMS Rotherhamin" kanssa saattueeseen WS27, josta se erkani 1. huhtikuuta palaten Durbaniin.


title: HMS Catterick

text: Alus siirrettiin 7. huhtikuuta Durbanissa telakalle, minkä jälkeen se aloitti 15. huhtikuuta koeajot ja alus määrättiin Etelä-Atlantille. Seuraavana päivänä alus suojasi kotimaahan matkannutta taistelulaiva "HMS Warspitea", josta se erosi Freetownissa aloittaen eteläisen Atlantin saattueiden suojaamisen.


title: HMS Catterick

text: Alus lähti 22. toukokuuta Gibraltarille "HMS Antelopen" ja "HMS Foxhoundin" kanssa. Alukset liittyivät 25. toukokuuta "HMS Corfun" ja "HMS Suffolkin" kanssa saattueeseen WS30 matkalla Freetowniin, jossa "HMS Catterick" erkani saattueesta 29. toukokuuta. Alus liittyi 3. kesäkuuta samaan saattueeseen jatkettaessa matkaa Freetownista Kapkaupunkiin "HMS Suffolkin", "HMS Carnarvon Castlen" ja "HMS Corfun" kanssa. Alus erkani 16. kesäkuuta saattueesta saavuttaessa Kapkaupunkiin.


title: HMS Catterick

text: "HMS Catterick" määrättiin elokuussa Välimerelle. Alus suojasi 24. elokuuta saattueen CF13 Gibraltarille, mistä se siirtyi 50. saattajaviirikköön Algeriin. Alus valmistautui viirikön mukana Salernon maihinnousuun.


title: HMS Catterick

text: Alus suojasi syyskuun lopulta alkaen saattueita sillanpäähän, kunnes se siirrettiin marraskuussa Hunt-luokan hävittäjistä Maltalle muodostettuun laivueeseen. Alus liittyi joulukuussa Maltalla 18. Hävittäjälaivueeseen.


title: HMS Catterick

text: "HMS Catterick" suojasi vuoden 1944 alun laivueen mukana keskisen Välimeren saattueita sekä valvoi alueen meriliikennettä. Alus osallistui heinäkuussa Yhdysvaltain laivaston alaisuudessa Etelä-Ranskan maihinnousuun tähtääviin harjoituksiin. Se matkasi elokuun alussa Oraniin.


title: HMS Catterick

text: Alus oli 10. elokuuta Oranissa, jossa se seuraavana päivänä liittyi saattueeseen AM1 "HMS Clevelandin" ja "HMS Calpen" kanssa. Alus tankattiin 13. elokuuta ja se palasi seuraavana päivänä saattueen suojaksi. Saattue saapui 15. elokuuta sillanpäähän. Aluksen vapauduttua elokuun lopulla operaatiosta se palasi Välimeren laivaston alaisuuteen.


title: HMS Catterick

text: Alus liittyi syyskuussa Aleksandriassa Egeanmerelle lähetettävään laivasto-osastoon. Se tuki 24. syyskuuta alkaen alueen maajoukkojen operaatioita. Alus tulitti 5. lokakuuta Levithaa risteilijä "HMS Auroran" kanssa. Alus vapautettiin operaatiosta, minkä jälkeen se palasi itäisen Välimeren saattueiden suojaksi.


title: HMS Catterick

text: Alus liittyi joulukuussa Maltalle sijoitettuun 22. Hävittäjälaivueeseen, jonka mukana se suojasi keskisen Välimeren ja Adrianmeren saattueita.


title: HMS Catterick

text: "HMS Catterick" suojasi vuoden 1945 alun Adrian- ja Egeanmeren saattueita. Alus osallistui 1. toukokuuta Rhodoksen maihinnousuun "HMS Kimberleyn" sekä Kreikan laivaston hävittäjän "Kritin" kanssa. Operaatiosta vapauduttuaan alus aloitti kotimatkan valmistautuakseen ulkomaan komennukseen.


title: HMS Catterick

text: Alus määrättiin Itäiseen laivastoon ja se valmistautui kesäkuun uuteen tehtäväänsä. Alus lähti heinäkuussa Durbaniin huollettavaksi. Alus siirtyi tammikuussa 1946 huollosta palattuaan Välimerelle.


title: HMS Catterick

text: Alus lainattiin toukokuussa Kreikan laivastolle, joka nimesi sen "BN Hastingsiksi". Se luokiteltiin fregatiksi. Alus palveli Kreikan laivastossa vuoteen 1963, jolloin se myytiin romutettavaksi Pireuksessa. Alus romutettiin kesäkuussa.


title: Kromihappo

text: Kromihappo (HCrO) on vahva happo, joka tunnetaan vain liuoksenaan. Sitä muodostuu dikromihapon (HCrO) kanssa, kun kromitrioksidia liuotetaan veteen tai rikkihappoon tai kromaatti- ja sikromaattiyhdisteistä rikkihapolla. Myös kromitrioksidista, jota voidaan pitää kromihapon anhydridinä, käytetään usein nimeä kromihappo. Kromihappojen suolat ovat kromaatteja ja dikromaatteja.


title: Kromihappo

text: Kooltaan ja tetraedriseltä geometrialtaan kromihappo muistuttaa rikkihappoa. Molemmissa myös keskusatomin hapetusluku on +6. Vaikka kromihappo onkin suhteellisen vahva on se huomattavasti rikkihappoa heikompi, sitä ei ole myöskään pystytty eristämään ja se pelkistyy hyvin helposti. Vedessä se deprotonoituu kromaatti-ioniksi ja vety-ioniksi ja protonoimaton muoto on vallitseva vain hyvin happamissa olosuhteissa. Typpihappo- ja perkloorihappoliuoksissa on havaittu myös muoto HCrO.


title: Kromihappo

text: Kromihappo on voimakas hapetin, minkä vuoksi sitä käytetään laboratorioissa lasitavaroiden puhdistamiseen. Ongelmana on kuitenkin kuusiarvoisen kromin myrkyllisyys ja karsinogeenisuus.


title: Kromihappo

text: Kromihappo kykenee hapettamaan monia orgaanisia yhdisteitä. Sillä voidaan hapettaa primaariset alkoholit aldehydeiksi ja usein myös edelleen karboksyylihapoiksi, sekundääriset alkoholit ketoneiksi. Lisäksi se voi hapettaa myös alkeenejä ja aromaattisia hiilivetyjä. Yhdisteen alkoholienhapetusmekanismin arvellaan sisältävän kromaattiesterin, joka hajoaa kahden elektroninsiirron seurauksena, jolloin myös yksi hiilen ja vedyn välinen sidos katkeaa ja hiilen ja hapen välille syntyy kaksoissidos.


title: Kromihappo

text: Kromihaposta voidaan valmistaa myös muita yhdisteitä esimerkiksi suolahapon ja kromihapon välisessä reaktiossa muodostuu kromyylikloridia.


title: Planète Trappes Volume 2

text: Planète Trappes Volume 2 on La Fouinen toinen mixtape, jonka julkaisi Banlieue Ouest vuonna 2006. Levyllä vierailivat muun muassa Canardo, Mariam, Gued'1, Sleys Bastos ja Express D.


title: Turku Biennaali

text: Turku Biennaali on Aboa Vetus & Ars Nova -museossa Turussa joka toinen vuosi järjestettävä kansainvälinen nykytaiteen näyttely.


title: Turku Biennaali

text: Biennaali järjestetään parittomina vuosina, ja kullakin näyttelyllä on omat kuraattorinsa. Teokset eivät ole olleet aiemmin esillä.


title: Turku Biennaali

text: Nykymuodossaan näyttelyä on järjestetty säännöllisesti vuodesta 2003 alkaen. Edellinen biennaali oli ollut vuonna 1998. Biennaaleja oli järjestetty 1980- ja 1990-luvulla muttei säännöllisesti joka toinen vuosi, ja näyttelyiden kokoamisperiaate erosi nykyisestä.


title: Turku Biennaali

text: Biennaaliin liittyy monia oheistapahtumia, kuten erikoisopastuksia, esitelmiä, työpajoja ja yleisösuosikin äänestys.


title: Planet Michael

text: Planet Michael on SEE Virtual Worldsin kehittämä ilmainen MMOG tietokonepeli, joka oli tarkoitus julkaista vuoden 2012 aikana. Peli tarjoaa faneille ympäri maailmaa innovatiivisen interaktiivisen ja sosiaalisen pelikokemuksen, joka juhlistaa Michael Jacksonin elämää taiteilijana ja ihmisystävänä. Planet Michael on yksi ensimmäisiä teemallisia planeettoja SEE Virtual Worldsilta, joka tarjoaa valtavan dynaamisen 3D ympäristön. Peli julkaistaan ladattavana versiona verkosta, eikä se sisällä kuukausimaksua. Peliä ei ole kuitenkaan vieläkään julkaistu,eikä pelin virallista sivua ole päivitetty kahteen vuoteen, joten peliä ei tulla todennäköisesti julkaisemaan.


title: Maito ja Terveys

text: Maito ja Terveys – Mjölk och Hälsa ry. on vuonna 1958 perustettu kansanterveysjärjestö.


title: Maito ja Terveys

text: Järjestön tarkoituksena on parantaa kansanterveyttä ja kansanravitsemusta sekä lisätä raittiita elämäntapoja edistämällä maidon ja maitovalmisteiden käyttöä.


title: Maito ja Terveys

text: Tarkoituksensa toteuttamiseksi järjestö


title: Maito ja Terveys

text: Maito ja Terveys ry:n viestintä noudattaa suomalaisten ravitsemussuositusten linjauksia ja on tuotemerkkeihin nähden puolueetonta.


title: Maito ja Terveys

text: Maito ja Terveys ry julkaisee Ravitsemuskatsaus-lehteä. Lehden toimituskuntaan kuuluu ravitsemuksen asiantuntijoita.


title: Maito ja Terveys

text: Järjestö toimii vuorovaikutuksessa erityisesti opetuksen ja terveydenhuollon, viestinnän ja ravitsemuksen ammattilaisten kanssa. Yhteisrahoitteisten maataloustuotteiden tiedotus- ja menekinedistämisohjelmien sekä kansallisten hankkeiden avulla tavoitetaan myös suoraan kuluttajia.


title: Maito ja Terveys

text: Maito ja Terveys ry:n varsinaisiin jäseniin kuuluu 17 kansanterveys-, kotitalous- ja neuvontajärjestöä, tutkimustahoa, maito-, maatalous-, liikunta- ja nuorisoalan järjestöä. Varat toimintaan tulevat ohjelma-/hankerahoituksesta ja kannatusjäseniltä.


title: Maito ja Terveys

text: Maitolähettiläs työskentelee Maito ja Terveys ry:ssä maidon ravitsemuksen asiantuntijana. Hänen työnkuvaansa kuuluvat vierailut esimerkiksi kouluissa, päiväkodeissa sekä liikunta-, nuoriso- ja terveysjärjestöjen tapahtumissa eri puolilla Suomea. Maitolähettiläs tapaa työssään myös ruoka- ja liikunta-alan sekä terveydenhuollon ammattilaisia. Hän jakaa tietoa ja keskustelee terveellisistä ruokailutottumuksista ja erityisesti maidon osuudesta ravitsemuksessa.


title: Kalevi Luoma

text: Kalevi Antero Luoma (s. 10. syyskuuta 1950 Alajärvi) on entinen suomalainen pesäpalloilija.


title: Kalevi Luoma

text:
Kalevi Luoma valittiin Vuoden pesäpalloilijaksi 1977 ja 1984. Kärkilyöntikuninkuuden hän voitti kausilla 1977, 1978, 1979, 1981 ja 1984. Pesispörssipisteitä Luoma keräsi urallaan 1773,3. Lyötyjä juoksuja (15+268) Luomalla on runkosarjassa täsmälleen yhtä monta kuin pelattuja otteluitakin, 283.
Itä-Länsi -otteluun ja Liitto-Lehdistöön Luoma valittiin yhdeksän kertaa kumpaankin. Suomen mestariksi Luoma joukkueineen kruunattiin 1982 ja 1984.


title: Kalevi Luoma

text: Kärkilyöntejä alettiin virallisesti tilastoida kaudesta 1977 alkaen.


title: Aiguille de Triolet

text: Aiguille de Triolet on Grajisilla Alpeilla, Ranskan ja Italian rajalla sijaitseva 3 870 metriä korkea vuori.


title: Aiguille du Chardonnet

text: Aiguille du Chardonnet on Grajisilla Alpeilla, Ranskassa sijaitseva 3 824 metriä korkea vuori.


title: Mont Blanc de Courmayeur

text: Mont Blanc de Courmayeur on 4 748 metriä korkea Grajisilla Alpeilla Italiassa sijaitseva vuorenhuippu.


title: Willem Piso

text: Willem Piso (1611 Leiden - 28. lokakuuta 1678 Amsterdam) oli alankomaalainen lääkäri ja luonnontieteilijä.


title: Willem Piso

text: Willem Pison vanhemmat olivat urkuri Hermann Pies ja Cornelia van Liesvelt. Hän opiskeli lääketiedettä Leidenin yliopistossa, ja valmistuttuaan hän asettui Amsterdaminn hoitamaan lääkärin praktiikkaa. Täällä hän muutti sukunimensä muotoon Piso.


title: Willem Piso

text: Vuonna 1637 Piso valittiin kreivi Johan Maurits van Nassau-Siegenin ja Hollannin Länsi-Intian kauppakomppanian kustantamalle tutkimusretkelle Brasilian hollantilaissiirtokuntaan. Piso osallistui matkalle lääkärinä. Luonnontieteilijänä matkalla oli Georg Marggraf ja taiteilijoina Albert Eckhout ja Frans Post. Perillä Piso valisti sotilaita ja merimiehiä tuoreen kalan, lihan, kasvisten ja hedelmien syönnin tärkeydestä. Hän perehtyi trooppisiin tauteihin, ja oli trooppisen lääketieteen haaran perustajia.


title: Willem Piso

text: Vuonna 1648 julkaistiin retken tieteellinen anti teoksessa "Historia Naturalis Brasiliae", missä kuvailtiin muun muassa 133 uutta eteläamerikkalaista lintulajia.


title: Punta Helbronner

text: Punta Helbronner tai Pointe Helbronner on Grajisilla Alpeilla, Italian ja Ranskan rajalla sijaitseva 3 462 metriä korkea vuorenhuippu.


title: Andienluhtakana

text: Andienluhtakana ("Rallus semiplumbeus") on erittäin uhanalainen eteläamerikkalainen rantakana. Lajista tunnetaan kaksi alalajia, joista nimialalaji "semiplumbeus" elää hyvin pienellä alueella Kolumbian Andien itäosassa. Alalaji "peruvianus" elää mahdollisesti Perussa. Philip Lutley Sclater kuvaili lajin holotyypin Bogotásta vuonna 1856.


title: Patagonianluhtakana

text: Patagonianluhtakana ("Rallus antarcticus") on eteläamerikkalainen rantakana. Laji elää laikuittaisesti mantereen eteläosassa Chilen keskisosista ja Argentiinan pohjoisosista Tulimaahan. Phillip Parker King kuvaili lajin holotyypin Magalhãesinsalmesta vuonna 1828.


title: Train of Consequences

text: Train of Consequences on yhdysvaltalaisen heavy metal-yhtye Megadethin single, joka julkaistiin 10. marraskuuta 1994. Kappale julkaistiin yhtyeen kuudennella studioalbumilla, "Youthanasialla" samaisena vuonna ja se on ensimmäinen albumilta julkaistu single. Hot Mainstream Rock Tracks- ja Billboardin singlelistoilla kappale saavutti sijan 29, ja Yhdistyneen kuningaskunnan singlelistalla sen sijoitus oli 22. Suomessa single nousi virallisen singlelistan sijalle 8. Kappaleen on säveltänyt ja sanoittanut yhtyeen laulajakitaristi Dave Mustaine.


title: Train of Consequences

text: Train of Consequencesin musiikkivideo sai merkittävästi soittoaikaa musiikkikanava MTV:llä, ja se esitettiin ensimmäisen kerran televisiossa 31. lokakuuta Halloween-spesiaalissa Night of the Living Megadeth. Single siivitti Youthanasia-albumista yhtyeelle sen viidennen perättäisen platinalevyn, ja se sisältää nimikkoraitansa lisäksi demokappaleen Crown of Worms (joka julkaistiin myöhemmin uudelleenmasteroidulla versiolla yhtyeen albumista "Countdown to Extinction"), jonka on kirjoittanut Diamond Head-yhtyeen entinen laulaja Sean Harris. Singlen B-puolella ovat liveversiot yhtyeen kappaleista Peace Sells ja Ashes In Your Mouth, sekä coverversion Sex Pistols-yhtyeen kappaleesta Anarchy in the U.K.. Singlen 12-tuumaisessa vinyylipainoksessa on mukana myös yhtyeen kappale Holy Wars... The Punishment Due. Hollannissa julkaistussa painoksessa single sisälsi myös kappaleen Black Curtains, sekä Megadeth-aiheisen tarran.


title: Train of Consequences

text: Train of Consequencesin sanoitukset kertovat uhkapelien tuhoisuudesta. Kappale on nauhoitettu lopulliseen muotoonsa albumille ja singlelle yhteensä 42 oton kautta. Kappaleen musiikkivideolla yhtyeen jäsenet lukuun ottamatta Dave Mustainea tekevät myös cameo-roolit: bassokitaristi David Ellefson on junan kuljettaja, ja kitaristi Marty Friedman sekä rumpali Nick Menza istuvat junassa pelaamassa korttia.


title: Suuri tuntematon (Surkeiden sattumusten sarja)

text: Suuri tuntematon on fiktiivinen voima kirjasarjassa "Surkeiden sattumusten sarja", jonka on kirjoittanut Lemony Snicket. Kuten nimi kertoo, suuresta tuntemattomasta ei tiedetä paljon.


text: Kooltaan suuri tuntematon on suurempi kuin sukellusveneet "Carmelita" ja "Queequeg", eikä se itse välttämättä ole edes laiva tai sukellusvene. Se esiintyi kysymysmerkin muodossa ja usein silloin, kun sitä vähiten odotettiin.


text: Suuri tuntematon esiintyi ensi kerran kirjassa "Synkkä syöveri", jossa näytettiin myös, että molemmat sekä kapteeni Vastakarva että kreivi Olaf pelkäävät sitä. Pitää huomata myös, että kreivi Olaf käski Carmelita Spatsia olemaan steppaamatta heidän palatessaan "Carmelitaan" suuren tuntemattoman tulon aikana. Hän sanoo nimittäin: "En tahdo joutua heidän kaikuluotaimeensa."


text: Kun Baudelairet jätettiin yksin korjaamaan "Queequegia", suuri tuntematon saapui paikalle juuri heidän saatuaan Olafin aiheuttaman reiän korjattua. Baudelairet huomaavat varjon vedessä, mutteivät näe tarpeeksi voidakseen sanoa, mikä se on. Lopulta suuri tuntematon menee pois ja Baudelairet pakenevat. Kirjoittaja sanoo tietävänsä, mikä suuri tuntematon on, muttei kerro aiheesta enempää.


text: Kirjassa "Loppu" mainitaan, että "Queequeg" seilasi pois merelle mukanaan Kit Snicket, Hirmumyrkyllinen kyy, kapteeni Vastakarva ja hänen poika- ja tytärpuolensa Fiona ja Fernald. He menivät etsimään kuumailmapallokotia, jossa Hector ja Quagmiren sisarukset asuivat, värvätäkseen heidät taistoon VPK:n koulutettuja kotkia vastaan. Myöhemmin haaksirikkoutunut Kit kertoo Baudelaireille, että kotkat puhkaisivat ilmapallot ja pudonnut kori tuhosi "Queequegin". Sen jälkeen Suuri tuntematon vei kaikki paitsi Kitin ja Kyyn, vaikkei tiedetäkään, pelastiko vai sieppasiko se heidät.


text: Kit sanoo veljensä - vaikkei sanokaan kummasta veljestä on kyse - kutsuneen kysymysmerkkiä "suureksi tuntemattomaksi", joka on usein kiertoilmaisu sille, mitä tapahtuu kuoleman jälkeen. "Loppu"-kirjan lopussa Quagmiret, Hector, kapteeni Vastakarva, Fernald, Fiona, Phil ja mahdollisesti myös Baudelairet joutuvat, tai pääsevät, suuren tuntemattoman kyytiin.


text: Kuitenkin kirjassa "The Bad Beginning: Rare Edition" Snicket mainitsee, että Violet Baudelaire käy Brinyn rannalla kolmannen kerran, ja kirja "The Beatrice Letters" kertoo, että Kitin tyttärellä on muistoja Baudelaireista.


title: À Tout le Monde

text: À Tout le Monde on yhdysvaltalaisen heavy metal -yhtye Megadethin single, joka julkaistiin helmikuussa 1995. Kappale julkaistiin yhtyeen kuudennella studioalbumilla, "Youthanasialla" vuonna 1994. Kappaleen ovat säveltäneet Megadethin senaikaisen kokoonpanon jäsenet Dave Mustaine, David Ellefson, Marty Friedman ja Nick Menza. Single nousi ilmestyessään Suomen virallisen listan sijalle 12.


title: À Tout le Monde

text: Vuonna 2007 julkaistulla, yhtyeen yhdennellätoista studioalbumilla United Abominationsilla kappaleesta julkaistiin uusi versio À Tout le Monde (Set Me Free), jolla vierailee Lacuna Coil-yhtyeen solisti Cristina Scabbia.


title: À Tout le Monde

text: Musiikkikanava MTV sensuroi À Tout le Monden musiikkivideon, sillä siinä näytettiin ihmisiä hyppimässä hautoihinsa. Kanava ei myöskään suostunut esittämään sitä, väittäen kappaleen kertovan itsemurhasta. Dave Mustaine vastasikin välittömästi rakastamansa kappaleen saamaan kritiikkiin:


title: À Tout le Monde

text: Myös yhtyeen silloinen kitaristi Marty Friedman puhui kappaleen sanoitusten merkityksestä ja todellisesta sanomasta Huomenta Suomi -ohjelmassa yhtyeen Suomessa järjesteyn konsertin ja vierailun yhteydessä:


title: À Tout le Monde

text: Kappaleen nimi À Tout le Monde on ranskankieltä, ja se tarkoittaa suomeksi lausetta "Koko maailmalle" tai "Kaikille". Kappaleen kertosäe, jossa lauletaan "À Tout le Monde, À tout mes amis, je vous aime, je dois partir" tarkoittaa suomennettuna "Koko maailmalle, kaikille ystävilleni, minä rakastan teitä, mutta minun on mentävä."


title: À Tout le Monde

text: Kimveer Gill, mies Dawson Collegen kouluammuskelun takana oli Megadethin kuuntelija, ja syyskuussa 2006, samana päivänä ammuskelujen kanssa, Gill mainitsi kappaleen kirjoittamassaan blogissa VampireFreaks.com-verkkosivustolla Tämä sai Megadethin huonoon valoon, ja yhtyettä syytettiinkin siitä, että se oli saanut Gillin tappamaan yhden ja haavoittamaan 19 henkilöä, ja lopuksi tekemään itsemurhan.


title: À Tout le Monde

text: 11. kesäkuuta 2007 kappaleesta tehtiin uusi versio, À Tout le Monde (Set Me Free). Kappaleella vieraili italialaisen goottimetalliyhtye Lacuna Coilin laulaja Cristina Scabbia, jonka kanssa Mustaine jakoi kappaleen lauluosuudet.


title: À Tout le Monde

text: Kappaleen kitarat on viritetty ns. standardivirityksellä, kun taas Youthanasialla julkaistun version kitarat oli viritetty puoli askelta alaspäin. Uusi versio on tempoltaan hieman nopeampi, ja versiolla soittava kitaristi Glen Drover soittaa soolon kappaleeseen musiikillisesti 4 tahtia kauemmin kuin alkuperäisessä versiossa soittanut Marty Friedman. Uusi versio kappaleesta on nykyisin kuunneltavissa Megadethin virallisella verkkosivustolla ja YouTubessa. Alkuperäisen version tapaan kuitenkin myös uusi versio kiellettiin MTV:llä, samasta syystä kuin alkuperäinenkin versio.


title: À Tout le Monde

text: USA-painos


title: À Tout le Monde

text: Hollannin painos


title: Warchest

text: Warchest on Megadethin julkaisema musiikkiboksi. Setti julkaistiin 9. lokakuuta 2007 EMI/Capitol Recordsin kautta.


title: ZIS-115

text: ZIS-115 on neuvostoliittolaisen Zavod imeni Lihatševan (ZIL) valmistama panssaroitu ajoneuvo. ZIS-115:n rakenne perustui ZIL:n valmistamaan ZIS-110-auton rakenteeseen johon panssarointi lisättiin. Auton käyttäjäkunnan muotosti Neuvostoliiton korkein johto.


title: Minecraft

text: Minecraft on hiekkalaatikkomainen indie-videopeli, jossa pelaajan on mahdollista luoda rakennelmia kuutioiden avulla kolmiulotteisessa maailmassa. Pelin kehityksen aloitti ruotsalainen Markus ”Notch” Persson, ja kehitystä jatkaa Perssonin perustama yritys Mojang. Peli julkaistiin 16. toukokuuta 2009 ja se siirtyi beta-vaiheeseen 20. joulukuuta 2010. Täysversio julkaistiin 18. marraskuuta 2011. "Minecraft" on saanut vaikutteita "", "RollerCoaster Tycoonista", "Wurm Onlinesta", "Dungeon Keeperistä" ja erityisesti "Infiniminerista".


title: Minecraft

text: "Minecraftia" kehitettiin noin viikko, jonka jälkeen se julkaistiin TIGSource-keskustelupalstalla toukokuussa 2009, jossa se saavutti merkittävän suosion. Peliä on päivitetty jatkuvasti julkaisusta lähtien, ja ollessaan vasta alpha-kehitysvaiheessa sitä myytiin noin miljoona kappaletta, ja se sai paljon huomiota ja ylistäviä arvosteluja. Tammikuussa 2011, alle kuukausi pelin beta-vaiheen alkamisen jälkeen, peliä oli myyty jo miljoona kappaletta. Huhtikuussa 2016 pelin PC/Mac-versiota oli myyty yli 23 miljoonaa kappaletta. "Minecraftista" on siten tullut maailman myydyin PC-peli.


title: Minecraft

text:
Nykyään peliä on myyty kaikki alustat mukaan lukien yli 122 miljoonaa kappaletta ja sillä on noin 55 miljoonaa kuukausittaista pelaajaa.
Peli sai vuoden 2012 European Games Award -palkinnon sarjassa ”Best European Indie Game”.


title: Minecraft

text: Microsoft ilmoitti 15. syyskuuta 2014 ostaneensa Minecraftin kehittämisoikeudet omistavan Mojangin 2,5 miljardin Yhdysvaltain dollarin kauppahintaan jättäen immateriaalioikeudet kuitenkin Mojangille. Samalla pelin alkuperäinen luoja Notch, Jakob Porsér ja Carl Manneh ilmoittivat jättävänsä yhtiön.


title: Minecraft

text: "Minecraftissa" on avoin pelimaailma, joka on teoriassa ääretön, koska sitä luodaan automaattisesti lisää pelaajan liikkuessa ympäri pelimaailmaa. Maailma latautuu chunkien avulla, jotka ovat 16x16 kokoisia alueita. Pelimaailmasta voi muodostua jopa 4 096 000 000 neliökilometrin kokoinen alue (jonka sisään mahtuu noin 130 biljoonaa kuutiota), ennen kuin tekniset rajoitukset tulevat vastaan. Kuitenkin konsoliversioissa maailma on rajallinen, eikä niin suuri kuin PC- tai Pocket Edition -versioissa. Maailma koostuu kiinteistä 3D-kuutioista, joita voi poistaa ja sijoittaa uudelleen. Maailma luodaan niin sanotun siemenen avulla, joka on kymmenmerkkinen lukusarja. Jos pelaaja ei aseta itse siementä ennen maailman luontia, peli antaa sen arvoksi satunnaisen luvun. Samalla siemenellä syntyy aina sama maailma, mutta jo yhden merkin muokkaaminen siemenestä tekee maailmasta täysin erilaisen. Pelissä voi kaivaa maan alle noin 65 kuution verran rikkoutumattomaan peruskallioon (sisältää aukkoja) asti, ja maksimikorkeus palikan asettamiselle on 255 kuutiota, vaikka pelaaja voikin liikkua äärettömän kauas ylöspäin. Perusideana pelissä on hyödyntää erilaisia materiaaleja, joita voi hankkia eri tavoin. Pelissä keskeisiä toimintoja ovat muun muassa taisteleminen, esineiden valmistaminen, kaivaminen, seikkailu, viljely, eläinten kasvattaminen ja rakentaminen. Pelissä ei ole varsinaisesti mitään päämäärää. Tosin Ääriliskon, eli Minecraftin päävihollisen, voittamista voidaan pitää jonkinlaisena lopullisena päämääränä, sillä sen kukistuttua esiin tulevat lopputekstit. Tämänkään jälkeen peli ei lopu, vaan pelaaja siirtyy takaisin ensimmäiseen syntymispaikkaansa tai sänkyyn, jossa tämä viimeksi nukkui.


title: Minecraft

text: "Minecraft" tarjoaa viisi erilaista pelitilaa: "selviytyminen" ("survival"), "luova" ("creative"), "kovanaama" ("hardcore"), "seikkailu" ("adventure") ja "tarkkailija" ("spectator"). Pelitilan voi valita maailmaa luodessa ja sen voi vaihtaa muulloin vain huijauskomennoilla. Kovanaama- ja tarkkailija-pelitilat ovat ainoastaan tietokoneversiossa.


title: Minecraft

text: Selviytymispelitilassa pelaajan tulee selviytyä luonnossa, suojautua vihamielisiltä hirviöiltä, etsiä ruokaa ja aineita sekä rakennuskuutioita jne. Valmistamillaan työkaluilla pelaaja voi myös etsiä hyödyllisiä malmeja eri käyttötarkoituksia varten.


title: Minecraft

text: Selviytymispelitilassa ei voi kantaa mukanaan loputtomasti esineitä kuten luovassa pelimuodossa, vaan tavaraluetteloon mahtuu maksimissaan 2 436 esinettä, mikäli haarniskapaikat ja toinen käsi otetaan huomioon. Kaikki esineet pitää hankkia itse, mutta niitä voi ostaa myös kyläläisiltä. Maksuvälineenä käytetään pääasiassa smaragdeja. Alussa pelaajan tavaraluettelossa ei ole mitään esineitä. Poikkeuksena tähän on konsoliversio, jossa pelaaja syntyy tyhjän kartan kanssa. Pelaaja voi kuitenkin ottaa aloitusesineitä, jos bonusarkku vaihtoehto on päällä. Pelaajan on hakattava puita, valmistettava työkaluja ja rakennettava itselleen koti tai suoja ennen yön saapumista, jolloin hirviöt tulevat maan pinnalle. Edellä mainitut toimenpiteet ovat tärkeitä pelin etenemisen kannalta, mutta niitä ei tarvitse tehdä. Tietyistä kuutioista ja materiaaleista voi valmistaa esineitä, kuten aseita, työkaluja, kulkuvälineitä, karttoja, sisustusesineitä ja niin edelleen. Pelissä voi myös viljellä kasveja, kalastaa, metsästää eläimiä ja kasvattaa eläimiä erilaisten materiaalien ja ruoan saamiseksi.


title: Minecraft

text: Käytännössä pelin idea on rakentaa omaa maailmaa, seikkailla ja suojautua/taistella hirviöitä vastaan. Peli painottaa voimakkaasti luovuutta. Minecraftissa pystyy rakentamaan monimutkaisia ansoja ja mekanismeja käyttämällä hyväkseen Minecraftin fysiikkaa, alkeellisia virtapiirimäisiä peliominaisuuksia sekä loogisia portteja pelistä löytyvän punakiven avulla.


title: Minecraft

text: Luova pelitila keskittyy rakentamiseen ja pelaajan käytössä on rajaton määrä kaikkia pelissä olevia kuutioita ja esineitä. Pelaaja on myös kuolematon (kuolla voi luovalla vain putoamalla tyhjyyteen tai käyttämällä komentoa) ja pystyy lentämään, eivätkä hirviöt hyökkää hänen kimppuunsa.


title: Minecraft

text: Seikkailupelitila on muuten sama kuin selviytymispelimuoto, paitsi että kuutioita ja esineitä pystyy hajottamaan vain siihen määritellyllä työkalulla. Pelitilaa voidaan käyttää serverillä jos tarkoituksena on rajata pelaajan mahdollisuuksia "rikkoa" maailmassa olevia asioita. Sitä voi käyttää myös yksinpelissä, jos haluaa hieman lisähaastetta peliin.


title: Minecraft

text: Tarkkailija-pelitilassa pelaaja on näkymätön ja pystyy kulkemaan kuutioiden läpi sekä näkemään maanalaiset luolat ja rakennukset, kuten hylätyt kaivokset. Pelitilassa ei pysty asettamaan tai rikkomaan kuutioita.


title: Minecraft

text: Hardcore- eli kovanaamapelitila on muuten sama kuin selviytymispelitila, paitsi että vaikeusaste on lukittu vaikealle, pelaajalla on vain yksi elämä ja maailmaa voi kuoleman jälkeen pelata vain tarkkailija-pelitilassa.


title: Minecraft

text: "Minecraftissa" on mahdollista pelata moninpeliä ja myös luoda oma moninpelipalvelin. "Minecraftilla" ei ole ”virallisia” moninpelipalvelimia, vaan yksittäiset pelaajat tai ryhmät ylläpitävät omia palvelimiaan. Palvelimen ylläpitäminen on maksutonta; alkuperäinen palvelinohjelmisto on ladattavissa "Minecraftin" verkkosivustolta ilman rekisteröitymistä tai pelin ostamista. Nykyään monet yritykset ovat aloittaneet Minecraft-palvelimien vuokraamisen. Yleensä vuokrattavien palvelimien mukana tulee myöskin ohjauspaneeli, jonka avulla palvelinta voi hallita ilman komentorivin käyttämistä.


title: Minecraft

text: Mojang on luonut palvelun nimeltä Minecraft Realms, jossa pelaajat voivat maksusta vuokrata palvelimen Mojangilta. Palvelimen hallitseminen tapahtuu täysin pelin sisällä. Realms-palvelimilla peliin voi olla yhteydessä enintään 20 pelaajaa samanaikaisesti. Minecraft Realmsin tarkoituksena on helpottaa moninpelaamista, sillä moninpelipalvelimien ylläpito vaatii jokseenkin laajaa tietoteknistä osaamista.


title: Minecraft

text: Konsoliversiossa moninpeliä voi pelata korkeintaan kahdeksan pelaajaa maailmaa kohti, ja maailmaan voi liittyä vain saamalla kutsun kaveriltaan konsolin välityksellä.


title: Minecraft

text: Minecraftiin on saatavilla paljon erilaisia internetistä ladattavia yhteisön tekemiä lisäosia ja laajennuksia, joihin lukeutuvat esimerkiksi:


title: Minecraft

text: "Minecraftista" on olemassa tietokoneversion lisäksi versioita, joita voi käyttää muilla pelialustoilla.


title: Minecraft

text: "Minecraft Pocket Edition" on mobiililaitteille optimoitu "Minecraft", jossa on vähemmän sisältöä kuin tietokoneversiossa, mutta toisaalta myös muutamia ominaisuuksia, joita ei ole muilla alustoilla. Versio on saatavilla Windows Phone-, Android- ja iOS-laitteille. Se eroaa tietokoneversiosta myös selvästi erilaisen käyttöliittymän myötä.


title: Minecraft

text: "Minecraft Pi Edition" on Raspberry Pi -tietokoneelle suunnattu versio, joka muistuttaa paljolti vanhaa versiota "Pocket Editionista". Tämän version kehittäminen on lopetettu.


title: Minecraft

text:
"Minecraft" julkaistiin Xbox 360:lle 9. toukokuuta 2012. Konsoliversiossa on vähemmän ominaisuuksia kuin alkuperäisessä Minecraftissa.
Microsoft esitti vuoden 2013 E3-messuilla trailerin Minecraftin Xbox One -versiosta.


title: Minecraft

text: "Minecraft" julkaistiin PlayStation 3:lle Euroopassa 18. joulukuuta 2013. "Minecraft" on julkaistu myös PlayStation Vitalle ja PlayStation 4:lle. "Minecraftin" konsoliversioissa on vähemmän sisältöä kuin tietokoneversiossa, ja useimmat ominaisuudet tulevat niille myöhemmin kuin tietokoneversiolle.


title: Minecraft

text: Julkaistu 13. lokakuuta 2015.


title: Minecraft

text: Pelistä julkaistiin Wii U -versio 17. joulukuuta 2015.


title: Minecraft

text: Minecraftin Nintendo Switch-versio Minecraft Nintendo Switch Edition julkaistiin 12. toukokuuta 2017.


title: Minecraft

text: "Minecraft Alpha", joka julkaistiin 16. toukokuuta 2009, siirtyi alpha-kehitysvaiheesta beta-vaiheeseen 20. joulukuuta 2010. Betan suunniteltiin loppuvan 11. marraskuuta 2011, ja "Minecraft" julkistettavan virallisesti. Lopulta Betasta siirryttiin pois "Minecraft 1.0.0":n myötä, joka julkaistiin lopulta 18. marraskuuta 2011 Minecon 2011:n aikana. Minecraftista on olemassa versio Beta 1.9 Pre-release, mutta sitä ei koskaan julkaistu.


title: Minecraft

text: Minecraftiin tulee noin pari kertaa vuodessa (jokin aika sitten noin vuosittain) isompia päivityksiä, jotka lisäävät peliin paljon uutta sisältöä. Ennen suuria päivityksiä julkaistaan myös pienoispäivityksiä (engl. "snapshot"). Niiden mukana peliin tulee uusia asioita ja myös paljon bugikorjauksia.


title: Minecraft

text: "Minecraftin" musiikin on tehnyt Daniel ”C418” Rosenfeld. 1.6-version julkaisun jälkeen musiikkia on voinut lisätä ja muuttaa resurssipakettien avulla.


title: Minecraft

text: "Minecraftin" maailmaa ja sen tiettyjä osa-alueita käsitteleviä kirjoja on julkaistu useita, ja ne ovat erittäin suosittuja. Mojangin tekemiä "Minecraft: Combat Handbook", "Minecraft: Construction Handbook", "Minecraft: Essential Handbook" ja "Minecraft: Redstone Handbook" on myyty yli 17 miljoonaa kappaletta. Nämä kirjat toimivat pelin käyttöohjeina, esimerkiksi redstone-palikoilla voi peliin luoda loogisia portteja ja näiden avulla erittäinkin monimutkaisia mekanismeja.


title: Minecraft

text: Minecraftista on myös tekeillä 3D -elokuva, joka saa maailmanensi-iltansa 19. toukokuuta 2019. Minecon Earth 2018:n mukaan elokuva on lykätty kauemmaksi.


title: Minecraft

text: Minecon on noin vuosittain vuodesta 2010 lähtien järjestetty "Minecraft"-aiheinen, Mojangin järjestämä tapahtuma. Siellä mm. kerrotaan "Minecraft"in tulevista ominaisuuksista. Lisäksi voi tutustua tapahtumakeskukseen, pelata "Minecraft"ia ja tavata "Minecraft"-tubettajia.


title: Minecraft

text: Osallistumalla Minecon-tapahtumaan paikan päällä saa Minecon-viitan peliin. Kyseinen viitta on erilainen joka vuosi, eikä viittoja voi saada enää jälkeenpäin.


title: Aniket Dhadphale

text: Aniket "Nik" Dhadphale (s. 2. huhtikuuta 1976 Marquette, Michigan, Yhdysvallat) on yhdysvaltalainen entinen jääkiekkoilija. San Jose Sharks varasi hänet kymmenennellä kierroksella numerolla 245 . Dhadphale ei kuitenkaan päässyt pelaamaan NHL:ssä asti. Hänellä on intialaisia sukujuuria.


title: Aniket Dhadphale

text:
Dhadphale oli maalintekijä, joka toisinaan myös tappeli.
Dhadphale pelasi ennen NHL-varaustaan Michiganin paikallisen juniorisarjan MBHL:n Marquette Electricians-joukkueessa. Varauksensa jälkeen hän pelasi kauden 1994–1995 ontariolaisessa juniorijoukkueessa Stratford Cullitonsissa. Sen jälkeen Dhadphale pelasi vuodet 1995–1999 Notre Damen yliopistojoukkueessa. Kausina 1997–1998 ja 1998–1999 hän oli joukkueen paras maalintekijä. Noista jälkimmäisellä kaudella Dhadphale jakoi Notre Damen maalipörssin voiton Ben Simonin kanssa.


title: Aniket Dhadphale

text: Kauden 1999–2000 Dhadphale pelasi ECHL:ää Greensboro Generalsin ja Roanoke Expressin riveissä. Kaudella 2000–2001 hän pelasi samaa liigaa Trenton Titansissa, jossa Dhadphale oli tehoilla 30+35=65 joukkueen paras pistemies, maalintekijä ja syöttäjä. Hän pelasi samalla kaudella myös kolme AHL-ottelua Providence Bruinsissa tehden yhden maalin. Kaudella 2001–2002 Dhadphale pelasi AHL:n puolella kymmenen ottelua tehoin 2+0=2. Hän aloitti Titansin riveissä ECHL-pelinsä, mutta siirtyi kauden lopulla Macon Whoopeen joukkueeseen. Dhadphale siirtyi kaudeksi 2002–2003 Eurooppaan ja Saksan toiseksi korkeimmalle sarjatasolle 2. Bundesligaan EV Landshutin joukkueeseen. Sen jälkeen hän pelasi kauden 2003–2004 Italian Serie A:n HC Fassassa. Dhadphale oli joukkueen sisäisen pistepörssin kolmas tehoilla 17+27=44, mutta Serie A:n pudotuspeleissä hän oli Fassan paras maalintekijä viidellä osumallaan.


title: Aniket Dhadphale

text: Jo kauden 2004–2005 alettua Dhadphale siirtyi try-outille Mestis-joukkue Vaasan Sportin riveihin. Hän saapui korvaamaan loukkaantuneen Markus Jämsän ja sai sittemmin sopimuksen loppukaudeksi. Kausi päättyi Mestiksen hopeaan keväällä 2005. Dhadphale jatkoi Sportissa myös seuraavankin kauden 2005–2006, jolloin hän oli 17 osumallaan joukkueen sisäisen maalipörssin voittaja Kristian Hjerpen kanssa. Dhadphale aloitti kauden lähtökohtaisesti itselleen vieraassa pelipaikassa Sportin ykkössentterinä, mutta hän palasi kauden edetessä taas kakkosketjun laitahyökkääjäksi. Jatkoaika.com valitsi Dhadphalen tammikuun 2006 kuukauden pelaajaksi. Hän voitti taas keväällä 2006 Mestiksen hopeaa.


title: Aniket Dhadphale

text: Dhadphale aloitti kauden 2006–2007 Sportissa, kunnes hän siirtyi lokakuussa 2006 Sveitsin toiseksi korkeimmalle sarjatasolle Nationalliga B:hen SC Langenthalin riveihin. Dhadphalen tarkoitus oli korvata loukkaantunut pelaaja ja pelata viisi ottelua, mutta hänen visiittinsä jäi vain yhden ottelun mittaiseksi. Dhadphale pelasi Langenthalin jälkeen noin kaksi kuukautta Ranskan Ligue Magnusin Ours de Villard-de-Lansin joukkueessa, kunnes hän palasi taas tammikuussa 2007 Sportiin. Ennen Sport-siirtoaan Riiassa harjoitelleen Dhadphalen sopimus sisälsi kolmen ottelun try-outin, jonka päätyttyä hän sai sopimuksen loppukaudeksi. Sportin kausi päättyi runkosarjan voittoon ja Mestiksen pronssiin. Dhadphale lopetti uransa kevääseen 2007.


title: Liitetiedosto

text: Liitetiedosto (tai sähköpostiliite) on tiedosto, joka on liitetty lähetettävään sähköpostiviestiin. Yksi tai useampia liitetiedostoja voidaan liittää mihin tahansa sähköpostiviestiin ja lähettää vastaanottajalle. Tätä on normaalisti käytetty yksinkertaisena keinona jakaa kuvia tai muita dokumentteja.


title: Liitetiedosto

text: Tämä eroaa linkitetystä tiedostosta siten, että koko tiedosto on viestin "rungon" (engl. "body") jatkeena. Tästä johtuen massapostitus vaatii myös enemmän tiedonsiirtokapasiteettia kuin linkitetyn tiedoston välittäminen.


title: 358 (luku)

text: 358 (kolmesataaviisikymmentäkahdeksan) on luonnollinen luku, jota edeltää luku 357 ja seuraa luku 359. 358 on Suomen kansainvälinen suuntanumero.


title: 358 (luku)

text: Luku on kuuden peräkkäisen alkuluvun summa (47 + 53 + 59 + 61 + 67 + 71).


title: Räikkäluhtakana

text: Räikkäluhtakana ("Rallus longirostris") on laajalle levinnyt amerikkalainen rantakana. Lajista tunnetaan 21 alalajia, jotka elävät Yhdysvaltojen rannikoilla Kaliforniassa ja Connecticutista Floridaan, Länsi-Intian saaristossa, sekä Etelä-Amerikan pohjois- ja itärannikolla aina Brasilian Santa Catarinaan saakka. Pieter Boddaert kuvaili lajin holotyypin Cayennesta vuonna 1783.


title: 158 Koronis

text: 158 Koronis on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi V. Knorre vuonna 1876. Pikkuplaneetan nimi tulee kreikkalaisesta mytologiasta. Se tulee joko Apollonin rakastetun, tai vaihtoehtoisesti yhden Hyadeista mukaan, sillä molempien nimi on Koronis.


title: 158 Koronis

text: Koronis kuuluu Koronis-ryhmään, joka on pikkuplaneettaryhmä asteroidien päävyöhykkeellä. Ryhmä on syntynyt suuremman pikkuplaneetan hajotessa palasiksi törmäyksessä. Koronis on ryhmän nimikkokappale. Sen läpimitta on vain noin 35 kilometriä ja pyörähdysaika noin 14,22 tuntia. Tämän asteroidin radan inklinaatio on hyvin pieni, vain noin 1°.


title: Afrikanluhtakana

text: Afrikanluhtakana ("Rallus caerulescens") on afrikkalainen rantakana. Sen elinympäristö käsittää Saharan eteläpuolisen Afrikan, etupäässä Etiopiasta Zairen itäosiin ja Keniaan, sekä sieltä edelleen mantereen eteläkärkeen. Esiintyminen Länsi-Afrikassa epäselvää. Johann Friedrich Gmelin kuvaili lajin holotyypin Hyväntoivonniemestä vuonna 1789.


title: Madagaskarinluhtakana

text: Madagaskarinluhtakana ("Rallus madagascariensis") on Madagaskarin kotoperäinen rantakana. Laji elää saaren itäosissa. Jules Verreaux kuvaili lajin holotyypin Madagaskarilta vuonna 1833.


title: Ilkka Esselström

text: Ilkka Esselström on riihimäkeläinen muusikkoja näyttelijä. Hän soittaa useita instrumentteja, laulaa, säveltää, sanoittaa, sovittaa ja tuottaa. Muusikkona ja laulajana hän on esiintynyt sekä kotimaassa että ulkomailla. Hän on toiminut taustavaikuttajana usealle eri bändille mm. miksaajana, äänittäjänä, keikkamyyjänä, säveltäjänä, sovittajana, sanoittajana sekä soittajana. Hän säveltää kappaleita omaan tuotantoon ja teattereille. Hän on myös tuottanut ja sovittanut valmiita sävellyksiä. Hänen uransa teatterilavoilla näyttelijänä on myös mittava.


title: Ilkka Esselström

text:
Esselströmin yhtyeitä ovat Ilkka Esselström Band ja southern rockia soittava Billie and the Balls.
Keväällä 2014 Esselström julkaisi levyn.


title: Kansallisurheilu

text: Kansallislaji on jonkin maan tai alueen kansallisurheilulaji. Se ei aina ole maansa suosituin urheilumuoto, mutta sillä on pitkät perinteet ja erityinen asema maan liikuntakulttuurissa.


title: Viron kongressi

text: Viron kongressi oli 24. helmikuuta 1990 valittu Viron tasavallan kansalaisten valitsema yli 500 henkinen edustajisto. Ensi vaiheessa siihen kuului 499 Viron kansalaisista valittua ja 43 kansalaisuuden hakeneiden joukosta valittua edustajaa. Toimeenpanevana elimenä oli 55 jäseninen Viron komitea, jonka puheenjohtajana toimi Tunne Kelam. Viron komitean jäsenistä kaksikolmasosaa oli kansallisradikaaleja toisin kuin silloinen Korkein neuvosto, jossa Kansanrintamalla ja entisillä Viron kommunistipuolueen edustajilla oli vahva asema.


title: Viron kongressi

text: Viron kongressin ensimmäinen istunto järjestettiin 11. -12. maaliskuuta 1990. Tallinnan Estonia-konserttisalissa. Se päätti palauttaa Viron tasavallan oikeudellisen jatkuvuuden perusteella. Tilaisuuteen oli lähettänyt tervehdyksensä Heinrich Mark, joka toimi Viron silloisen pakolaishallituksen päämiehenä. Vuoden 1990 keväällä Viroon muodostui siten kaksi itsenäisyyden palauttamisesta kilpailevaa keskusta, jotka oli valinnut suurelta osin yksi ja sama kansa. Toinen oli Korkein neuvosto ja toinen Viron kongressi.


title: Viron kongressi

text: Viron kongressi piti itseään ainoana laillisena edustajistona Virossa. Korkeimman neuvoston vaalit pidetään maaliskuussa 1990. Poliittinen aloite siirtyy näin Korkeimmalle neuvostolle, jossa Kansanrintamalla on vahva asema. Vastakkainasettelu Viron kongressin ja Kansanrintaman välillä kärjistyy lokakuussa 1990. Sen seurauksena kansanrintamalaiset jäsenet marssivat ulos Viron kongressin istunnosta.


title: Viron kongressi

text: Maaliskuussa 1991 Korkeimman neuvoston järjestämää kansanäänestystä, jossa kysyttiin itsenäisyydestä, Viron kongressi ei tukenut, koska sellaiseen kysymykseen ei sen mielestä ollut tarvetta. Oikeudellinen jatkuvuus perustui vuoden 1938 perustuslakiin.


title: Viron kongressi

text: Kun itsenäisyysjulistus 20. elokuuta 1991 annettiin, sen yhteydessä sovittiin, että perustuslakia ryhtyy valmistelemaan edustajisto, jossa on 30 edustajaa Korkeimmasta neuvostosta ja 30 Viron kongressista. Viron kongressin tavoitteena oli siinä yhteydessä saada vuoden 1938 kansalaisuuslaki voimaan niin vähin muutoksin kuin mahdollista. Vuoden 1938 perustuslaissa oli leimaa antavana myös presidenttivaltaisuus. Siitä ei niinkään tullut kiistakysymystä, vaan kansalaisuuslaista. Kompromissiksi sovittiin, että perustuslakiehdotuksen kansanäänestyksen yhteydessä kysytään mielipidettä kansalaisuutta anoneiden äänioikeudesta. Perustuslaki hyväksyttiin keskuun 28. päivän 1992 äänestyksessä, mutta äänioikeuden antaminen ei-kansalaisille hylättiin.


title: Viron kongressi

text: Viron kongressi koki tehtävänsä täyttyneen 2,5 vuoden jälkeen, kun uusi itsenäisen Viron tasavallan riigikogu oli valittu. Viimeisen eli kymmenennen istuntonsa Viron kongressi piti 3. lokakuuta 1992. Päätöstilaisuudessa puhunut uusi presidentti Lennart Meri pelkisti Viron kongressin kansallisen merkityksen toteamalla, että "ilman sen luomia uusia ajatuksia ja tuomia uusia asenteita hän ei voisi olla vuonna 1992 korkeimman neuvoston puhemistön puhemiehen vastaehdokas presidentinvaalissa". Lisäksi hän totesi, että "Viron kongressin toiminta oli "Viron kaipuu", "Viron Pohjantähti", joka siirtymäkauden epävarmoissa oloissa näytti päämäärän, jota kohti pyrimme".


title: Viron kongressi

text: Muita kommentteja antoi riigikogun varapuhemieksi valittu Viron komitean puhemies Tunne Kelam, joka julisti loppupuheenvuorossan, että "Viron kongressin saavutus oli historiallisen Viron tasavallan palauttaminen". Toinen kongressin johtajista, entinen poliittinen vanki Enn Tarto puolestaan piti Viron kongressin suurimpana saavutuksena sitä, että "se jatkaa toimintaa riigikogussa". Samaa painotti myös Mart Laar, voittaneen vaaliliiton johtaja ja pääministeri, kun hän Viron kongressin päätösistunnossa pitämässään puheessa julisti, että riigikogun vaalit merkitsivät Viron kongressin ajaman linjan voittoa Viron politiikassa.


title: Jonathan Biabiany

text: Jonathan Ludovic Biabiany (s. 22. huhtikuuta 1988 Pariisi, Ranska) on ranskalainen jalkapalloilija, pelipaikaltaan laitahyökkääjä. Hän edustaa Sampdoriaa Italian miesten jalkapallon korkeimmalla sarjatasolla Serie A:ssa, mutta on tällä hetkellä lainassa samalla sarjatasolla pelaavassa Parmassa.


title: Koronis-ryhmä

text: Koronis-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Ryhmän kappaleet ovat siis päävyöhykkeen asteroideja. Ryhmä on syntynyt suuremman pikkuplaneetan hajotessa palasiksi törmäyksessä.


title: Koronis-ryhmä

text: Ryhmän jäsenet ovat melko pieniä. Ne ovat läpimitaltaan alle 45 kilometrisiä. Niiden tiedetään olevan myös epäsäännöllisen muotoisia, sillä niiden havaittu kirkkaus vaihtelee kun ne pyörivät akselinsa ympäri. Tämä johtuu siitä, että pyöriessään epäsäännöllinen kappale näyttää välillä suuremman pinta-alan havaitsijoitaan kohti.


title: Koronis-ryhmä

text: Asteroidin pyöriessä siitä saatujen kirkkausmittausten sarjaa sanotaan pyörähdysvalokäyräksi. Useimpien Koronis-ryhmän kappaleiden, joista on tehty kirkkausmittauksia, valokäyrät näyttävät asteroidien pyörähdysaikojen sijoittuvan 6 ja 18 tunnin väliin.


title: Koronis-ryhmä

text: Ryhmä on saanut nimensä 158 Koronis-nimisen asteroidin mukaan. Muita ryhmän jäseniä ovat muun muassa 167 Urda, 208 Lacrimosa, 243 Ida, 311 Claudia 321 Florentina ja 720 Bohlinia. Vuonna 1993 Galileo-luotain lensi Idan ohi ja otti siitä lähikuvia. Tällöin löytyi myös Idan Dactyl-kuu. Ryhmän suurimmat jäsenet ovat Lacrimosa ja Urda, joiden läpimitat ovat noin 41 ja 40 km.


title: Kuukautissieni

text: Kuukautissieni eli kesto- tai luonnontamponi, on luonnonsieni, jota käytetään kuukautisten yhteydessä tamponin tapaan. Sieni huuhdellaan kylmällä vedellä noin muutaman tunnin välein.


title: Kuukautissieni

text: Kuukautissieninä markkinoidaan pieniä pesusieniä, jotka ovat sienieläimiin kuuluvia merieläimiä. Pesusieni on lämpimän veden eläin, ja niitä elää enimmäkseen Välimeressä, mutta jonkin verran myös Bahamasaarilla ja Floridassa. Ennen näitä merieläimiä kerättiin luonnollisilta kasvupaikoiltaan, mutta nykyään ne ovat lähinnä viljeltyjä.


title: Kuukautissieni

text: Sienten käyttöä kuukautissuojana perustellaan muun muassa ekologisilla seikoilla: ne ovat luonnollisia eikä niitä ole käsitelty kemikaaleilla, ja siten ne ovat ympäristöystävällisempiä kuin tamponit. Ne huuhdellaan ja käytetään uudelleen, jolloin ne kestävät puolesta vuodesta vuoteen. On syytä kuitenkin harkita tarkkaan mitä emättimeen työntää, jos kyseinen tuote ei ole siihen käyttöön suunniteltu ja käyttötarkoitukseen testattu.


title: Kuukautissieni

text: Yhdysvaltain elintarvike- ja lääkevirasto FDA:n mukaan 1980-luvulla testattiin laboratorio-olosuhteissa kuukautissuojina markkinoituja sieniä. Testitulokset osoittivat että sienet sisälsivät hiekkaa, roskia, bakteereja, hiivasieniä ja hometta. Yhdestä näytteestä löytyi stafylokokkia. "Staphylococcus aureus" on bakteeri, joka liitetään toksiseen šokkioireyhtymään (TSS), joka on myös tamponien käyttöön liittyvä riski, vaarallinen myrkytystila. Ainakin yksi TSS-tapaus oli voitu yhdistää sienen käyttöön kuukautissuojana, toinen tapaus oli myös mahdollisesti sienen käytön aiheuttama. Koska sienet ovat merieliöitä, niiden elinympäristöstä johtuen niihin hyvin luonnollisesti menee muun muassa hiekkaa.


title: Kuukautissieni

text: Sienen käyttö kuukautissuojana sisältää myös muita riskejä kuin siinä oleva hiekka ja muu emättimeen kuulumaton aines. Sienestä saattaa irrota kappale, joka jää vaginaan ja kerää bakteereita ja häiritsee emättimen luonnollista pH-tasapainoa. Luonteeltaan niin merisieni kuin synteettinenkin sieni ovat huokoisia ja sisältävät runsaasti ilmataskuja. Hapen läsnäolo liittyy myös TSS:n syntymiseen. Sieni saattaa aiheuttaa hankaumia emättimen seinämiin, kun sen asettaa paikoilleen ja poistaa. Lisäksi sienen lukemattomia onkaloita voi olla hyvin hankala saada puhtaiksi. Esimerkiksi keittiösienien on todettu sisältävän runsaasti bakteereita, eikä edes keittämisestä ollut hyötyä sienen puhdistamisessa. Päinvastoin, keittäminen saattoi jopa pahentaa asiaa.


title: Robert Reichel

text: Robert Reichel (s. 25. kesäkuuta 1971 Litvínov, Tšekkoslovakia) on uransa lopettanut tšekkiläinen jääkiekkoilija, pelipaikaltaan keskushyökkääjä. Hän voitti urallaan olympiakultaa ja kolme maailmanmestaruutta.


title: Robert Reichel

text: Reichel pelasi NHL:ssä yhteensä 830 ottelua neljässä eri seurassa. Ennen NHL-uraansa hän ehti pelata myös kolme kautta Tšekkoslovakian pääsarjassa. Lisäksi hän kiekkoili urallaan myös Saksan DEL-liigassa ja Tšekin Extraligassa. Reichel lopetti uransa kesällä 2010. Hänen viimeinen joukkueensa oli Tšekin HC Litvínov, jossa hän myös aloitti uransa.


title: Robert Reichel

text: Reichel aloitti pääsarjauransa jo 16-vuotiaana Tšekkoslovakian pääsarjassa kaudella 1987–1988. Hän pelasi HC Litvínovissa 36 ottelua ja teki niissä 27 pistettä. Reichel pelasi lopulta kolme kautta Litvínovissa. NHL-seura Calgary Flames varasi hänet NHL:ään varausvuorolla 70. Kaudella 1989–1990 Reichel teki 18-vuotiaana eniten maaleja ja pisteitä Tšekkoslovakian pääsarjassa. Hän teki 43 maalia ja voitti maalintekijätilaston 13 maalin erolla Ľubomír Kolníkiin. Pisteitä Reichelille kertyi 71, 13 enemmän kuin pistepörssin toiseksi sijoittuneella Jiří Doležalilla.


title: Robert Reichel

text: Reichel siirtyi NHL:ään kaudeksi 1990–1991. Häntä pidettiin Tšekin jääkiekon suurimpana lupauksena, ja hänestä odotettiin jopa suurempaa tähteä kuin Jaromír Jágrista. Reichel aloitti NHL-uransa ihan hyvin ja teki kahdella ensimmäisellä kaudellaan noin 20 maalia. Seuraaville kausille hänen tahtinsa kiihtyi, ja hän teki kausilla 1992–1993 ja 1993–1994 40 maalia. Jälkimmäisellä kaudella Reichelille merkittiin kaikkiaan 93 pistettä 84 ottelussa, ja hän oli joukkueensa paras pistemies. Kauden 1994–1995 alku lykkääntyi NHL:n työsulun takia, ja Reichel aloitti kautensa Saksan DEL-liigan Frankfurt Lionsissa, jossa teki 43 pistettä 21 ottelussa. Lyhyellä NHL-kaudella hän teki 35 pistettä 48 ottelussa.


title: Robert Reichel

text: Reichel ajautui sopimuskiistoihin kesällä 1995. Hän ei hyväksynyt välimiehen määräämää sopimusta ja päätyi pelaamaan koko kauden DEL-liigan Frankfurtissa. Hän voitti DEL:n pistepörssin, kun hän teki 101 pistettä 46 ottelussa. Pörssivoitto tuli 16 pisteen erolla seurakaveriin Jiří Lálaan. Reichel palasi Calgaryyn kaudeksi 1996–1997, kun hän solmi kolmivuotisen sopimuksen joukkueen kanssa. Hänellä oli kuitenkin vielä jäljellä Frankfurt-sopimustaan, joka purettiin ennen NHL-kauden alkua.


title: Robert Reichel

text: Calgary myi Reichelin keväällä 1997 New York Islandersiin, josta Calgary sai Marty McInnisin, Tyrone Garnerin ja kuudennen kierroksen varausvuoron. Islandersissa Reichel pelasi 12 ottelua loppukauden aikana ja teki niissä 19 pistettä. Hän pelasi Islanderissa yhden täyden kauden, ja hänet myytiin Phoenix Coyotesiin kesken kauden 1998–1999. Islanders sai Reichelista ja kahdesta varausoikeudesta Brad Isbisterin ja varausoikeuden. Reichel jätti NHL:n jälleen sopimuskiistojen takia kesällä 1999. Hän olisi halunnut Phoenixilta monivuotisen sopimuksen kolmen miljoonan dollarin vuosipalkalla. Kun hän ei saanut haluamaansa sopimusehdotusta, Reichel palasi kotimaahansa Extraliga-joukkue HC Litvínoviin.


title: Robert Reichel

text: Litvínovissa Reichel pelasi kaksi vuotta, kunnes palasi NHL:ään kaudeksi 2001–2002. Toronto Maple Leafs hankki Reichelin pelaajaoikeudet Phoenixilta kesäkuussa 2001. Phoenix sai kaupassa Danny Markovin, josta Toronto sai Reichelin, Travis Greenin ja Craig Millsin. Reichel pelasi Torontossa kolme kautta. Parhaimmalla Toronto-kaudellaan hän teki 51 pistettä 78 ottelussa. Kauden 2003–2004 jälkeen Toronto ei käyttänyt Reichelin sopimuksessa ollutta optiovuotta. Reichel päätti lopettaa NHL-uransa ja palata kotimaahansa Litvínoviin.


title: Robert Reichel

text: Reichel pelasi Litvínovissa vielä kuusi kautta ja toimi koko ajan joukkueen kapteenina. Kauden 2009–2010 jälkeen hän ilmoitti lopettavansa uransa.